
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου284 

18 Δεκεμβρίου 2001 


ΚΑΝΟΝΙΣΜΟΣ 

ΤΗΣ ΒΟΥ ΛΗΣ ΤΩΝ Ε ΛΛΗΝΩΝ 

Αοιθ. 6483 

Περί δημοσιεύσεως στην Εφημερίδα της Κυβερνήσεως 
αποφάσεωςτης Ολομέλειας της Βουλής «Για την τρο¬ 
ποποίηση διατάξεων του Κανονισμού της Βουλής». 

Ο ΠΡΟΕΔΡΟΣΤΗΣ ΒΟΥΛΗΣΤΩΝ ΕΛΛΗΝΩΝ 

Έχοντας υπόψη: 

1. Το άρθρο 65 παρ. 1 του Συντάγματος και το άρθρο 
118 παρ. 3 του Κανονισμού της Βουλής (Μέρος Κοινο¬ 
βουλευτικό) σε συνδυασμό με το άρθρο 91 του Κανονι¬ 
σμού της Βουλής (Μέρος Β'- ΦΕΚ51 Α'/10.4.97). 

2. Την από 31 Οκτωβρίου 2001 πρόταση του Προέδρου 
της Βουλής. 

3. Την πρόταση όπως αυτή διαμορφώθηκε με το από 30 
Νοεμβρίου 2001 πρακτικό - έκθεση της επί του Κανονι¬ 
σμού της Βουλής Επιτροπής. 

4. Την κατά τη ΜΘ' συνεδρίαση της 6ης Δεκεμβρίου 
2001 απόφαση της Ολομέλειας της Βουλής των Ελλήνων, 
κατά την οποία ψηφίστηκε η από 31 Οκτωβρίου 2001 πρό¬ 
ταση του Προέδρου της Βουλής «Για την τροποποίηση 
διατάξεων του Κανονισμού της Βουλής». 

Παραγγέλλουμε 

Τη δημοσίευση στην Εφημερίδα της Κυβερνήσεως της 
αποφάσεως αυτής, που έχει ως εξής: 

«Απόφαση της Ολομέλειας της Βουλής των Ελλήνων 
γιατηντροποποίηση διατάξεωντου Κανονισμούτης Βουλής». 

ΑΡΘΡΟ 1 

1. Η παρ. 1 του άρθρου 4 αναδιατυπώνεται ως εξής: 

«1. Οι Βουλευτές κατά των οποίων εκκρεμούν ενστάσεις 
για την εγκυρότητα της εκλογής τους, κατά το άρθρο 58 
του Συντάγματος και τον εκάστοτε ισχύοντα εκλογικό 
νόμο, ή αιτήσεις έκπτωσης από το βουλευτικό αξίωμα, κα¬ 
τά τα άρθρα 55 παρ. 2 και 57 του Συντάγματος ή εκθέσεις 
του κατά το άρθρο 29 παρ. 2 του Συντάγματος ειδικού ορ¬ 


γάνου που διαπιστώνει παράβαση των διατάξεων, οι οποί¬ 
ες συνιστούν λόγο έκπτωσης από το βουλευτικό αξίωμα 
κατά το άρθρο αυτό, συμμετέχουν νόμιμα στις εργασίες 
της Βουλής έως τη δημοσίευση της οριστικής απόφασης 
του Ανώτατου Ειδικού Δικαστηρίου του άρθρου 100 του 
Συντάγματος, με την οποία ακυρώνεται η εκλογή ή διαπι¬ 
στώνεται η έκπτωση από το βουλευτικό αξίωμα.» 

2. Το άρθρο 11 τροποποιείται ως εξής: 

α. Στην παρ. 2 στην τρίτη σειρά, οι λέξεις «των Τμημά¬ 
των» αντικαθίστανται με τη φράση «του Τμήματος διακο¬ 
πής των εργασιών της Βουλής». 

Στην ίδια παράγραφο η περίπτωση α' αναδιατυπώνεται 
ως εξής: «α) συγκροτείτο Τμήμα διακοπής των εργασιών 
και τις Επιτροπές της Βουλής». 

β. Στην παρ. 8 στην τελευταία σειρά μετά τη λέξη «προ¬ 
εδρείου» προστίθεται η φράση «ή άλλους βουλευτές». 

γ. Στην παρ. 9 μετά τη λέξη «ειδικά» προστίθεται η φρά¬ 
ση «και κατά περίπτωση». 

3. Το άρθρο 12 αναδιατυπώνεται ως εξής: 

α. Στο τέλος της παρ. 1 προστίθεται η φράση «για την 
Ολομέλεια, το Τμήμα διακοπής των εργασιών της Βου¬ 
λής, τις διαρκείς επιτροπές, καθώς και για κάθε άλλη επι¬ 
τροπή, όργανο, δραστηριότητα ή έργο της Βουλής.» 

β. Το πρώτο εδάφιο της παρ. 2 αναδιατυπώνεται ως 
εξής: 

«Οι Κοσμήτορες της Βουλής επικουρούν τον Πρόεδρο 
στα οργανωτικά και λειτουργικά ζητήματα της Βουλής ή 
σε άλλες αρμοδιότητες που τους αναθέτει με αποφάσεις 
του.» 

γ. Η παρ. 3 αναδιατυπώνεται ως εξής: 

«3. Οι Γραμματείςτης Βουλής επικουρούντον Πρόεδρο 
στις συνεδριάσεις της Βουλής ή σε άλλες αρμοδιότητες 
που τους αναθέτει με αποφάσεις του. Ιδίως: α) υποχρε- 
ούνται να παρίστανται στην έναρξη κάθε συνεδρίασης για 
την ανακοίνωση των αναφορών και ερωτήσεων προς το 
Σώμα και την ανάγνωση, κατά την κρίση του Προέδρου, 
των κειμένων και εγγράφων που αφορούν τη Βουλή ή 
απευθύνονται σ’ αυτήν β) επιμελούνται τη διεξαγωγήτων 
ψηφοφοριών και καταγράφουν τις αποφάσεις της Βου¬ 
λής· γ) εποπτεύουν τη σύνταξη καιτην έγκαιρη εκτύπωση 
των Πρακτικών της Βουλής, τα υπογράφουν μετά την επι¬ 
κύρωσή τους από τη Βουλή και τα αναγιγνώσκουν προς 

αυτήν μετά σχετική απόφασή της. Ο Πρόεδρος μπορεί να 
αναθέτει την ανάγνωση εγγράφων και την εκτέλεση άλ¬ 
λων αναγκαίων βοηθητικών εργασιών της έδρας σε ανώ¬ 
τερους υπαλλήλους της Βουλής.» 

ΑΡΘΡΟ 2 

1. Το άρθρο 13 τροποποιείται ως εξής: 

α. Η παρ. 2 αντικαθίσταται ως ακολούθως: 

«2. Ο ανεξάρτητος Βουλευτής και ο αναπληρωτής του 
ορίζονται στην αρχή κάθε τακτικής συνόδου με κοινή ενυ¬ 
πόγραφη δήλωση των ανεξαρτήτων, η οποία υποβάλλε¬ 
ται στο Προεδρείο της Βουλής εντός τριών (3) ημερών 
από την έγγραφη πρόσκλησή τους προς τούτο. Αν οι ανε¬ 
ξάρτητοι δεν ορίσουν τον κοινό εκπρόσωπό τους ή τον 
αναπληρωτή του, ορίζεται αυτός τον οποίο πρότειναν οι 
περισσότεροι από όσους ανεξαρτήτους υπέβαλαν ατομι¬ 
κή ή κοινή ενυπόγραφη δήλωση και αν δεν προταθεί κα¬ 
νείς ή προταθούν δύο ή περισσότεροι με τον αυτό αριθμό 
προτάσεων, ενεργείται κλήρωση και μετέχει στις συνε¬ 
δριάσεις της Διάσκεψης των Προέδρων ο ανεξάρτητος 
Βουλευτής ή ο αναπληρωτής του, που ευνοήθηκε από τον 
κλήρο.» 

β. Στην παρ. 4, η λέξη «Τετάρτη» αντικαθίσταται με τη 
λέξη «εβδομάδα». 

γ. Η παρ. 5 αναδιατυπώνεται ως εξής: 

«5. Οι αποφάσεις της Διάσκεψης των Προέδρων λαμ- 
βάνονται με απόλυτη πλειοψηφία των παρόντων μελών 
της, εκτός αν ορίζεται διαφορετικά από άλλες διατάξεις 
του Συντάγματος, του Κανονισμού ή νόμου, που έχει δη- 
μοσιευθεί πριν από την έναρξη εφαρμογής του παρόντος 
Κανονισμού. Σε περίπτωση ισοψηφίας υπερισχύει η 
ψήφος του Προέδρου.» 

2. Το άρθρο 14 αντικαθίσταται ως εξής: 

«Αρμοδιότητες 

Άρθρο 14 

Η Διάσκεψη των Προέδρων: α) εξετάζει την ημερήσια 
διάταξη της επόμενης εβδομάδας ή των επόμενων εβδο¬ 
μάδων με σκοπό την καλύτερη οργάνωση των εργασιών 
της Βουλής, β) καθορίζειτη διαδικασία και τη διάρκεια συ¬ 
ζήτησης των σχεδίων ή προτάσεων νόμων στην Ολομέ¬ 
λεια της Βουλής και στο Τμήμα διακοπής των εργασιών 
της Βουλής, καθώς και τη συνολική διάρκεια των γενικών 
συζητήσεων μέσα στο πλαίσιο των συνεδριάσεων της 
ημερήσιας διάταξης, λαμβάνοντας υπόψη την εισήγηση 
της αρμόδιας Κοινοβουλευτικής Επιτροπής· γ) αποφασί¬ 
ζει για τη διεξαγωγή οργανωμένης συζήτησης πάνω σε 
οποιοδήποτε θέμα νομοθετικού έργου ή κοινοβουλευ¬ 
τικού ελέγχου σύμφωνα με το άρθρο 107 του Κανονισμού 
της Βουλής- δ) επιλέγει με εισήγηση του Προέδρου της 
Βουλής ομοφώνως, άλλως με πλειοψηφία των 4/5 των με¬ 
λών της, τα μέλη των κατά το άρθρο 101 Ατού Συντάγμα¬ 
τος Ανεξάρτητων Αρχών ε) καλεί, όταν το κρίνει ανα¬ 
γκαίο, οποιαδήποτε ανεξάρτητη αρχή για θέματα σχετικά 
με την κατά το Σύνταγμα εκπλήρωση της αποστολής της 


και υποβάλλει, όταν επίσης το κρίνει αναγκαίο, σχετικές 
εκθέσεις και προτάσεις στην Ολομέλεια της Βουλής- στ) 
αποφασίζει, προτείνει ή διατυπώνει γνώμη ή αναθέτει το 
έργο τούτο σε άλλο όργανο, επιτροπή ή υποεπιτροπή της 
Βουλής για όσα θέματα προβλέπεται σχετική αρμοδιότη¬ 
τα της Βουλής ή οργάνου της ρητά από το Σύνταγμα, τον 
Κανονισμό ή νόμο, που έχει δημοσιευθεί πριν από την 
έναρξη εφαρμογής του παρόντος Κανονισμού.» 

3. Στο άρθρο 15 και στην παρ. 5 οι λέξεις «στα Τμήματα» 
αντικαθίστανται με τη φράση «στο Τμήμα διακοπής των 
εργασιών της Βουλής». 

4. Το άρθρο 17 τροποποιείται ως εξής: 

α. Η παρ. 6 διαγράφεται. 

β. Οι παρ. 7 και 8 αναριθμούνται σε 6 και 7, αντιστοίχως. 

5. Το άρθρο 18 τροποποιείται ως εξής: 

α. Στοντίτλο του άρθρου προστίθενται οι λέξεις «χρήση 
των χώρων του Κοινοβουλίου». 

β. Μετά τηνπαρ. 2προστίθεται παρ. 3που έχει ως εξής: 

«3. Η χρήση των αιθουσών και των άλλων χώρων του 
Βουλευτηρίου και των άλλων κτηρίων, που παραχωρού- 
νται κατά τις παρ. 1 και 2 ή εξυπηρετούντη λειτουργία του 
Κοινοβουλίου και των υπηρεσιών του, επιτρέπεται μόνο 
για τις λειτουργίες που προορίζονται, σύμφωνα με τις 
σχετικές αποφάσεις του Προέδρου της Βουλής. 

Ειδικότερα και ενδεικτικώς δεν επιτρέπεται το κάπνι¬ 
σμα. 

Με αποφάσεις του Προέδρου της Βουλής διατίθενται 
ορισμένοι χώροι στο Βουλευτήριο και τα άλλα κτήρια για 
την πρόσκαιρη χρήση τους από καπνιστές.» 

γ. Η παρ. 3 αναριθμείται σε 4 και αντί «του άρθρου 32» 
τίθεται «του άρθρου 30». 

6. Στο άρθρο 21 και στην παρ. 2 οι λέξεις «και τα Τ ρήμα¬ 
τά της» αντικαθίστανται με τη φράση «, το Τμήμα διακο¬ 
πής των εργασιών της Βουλής και οι διαρκείς επιτροπές». 

7. Στο άρθρο 24, στην παρ. 2 η λέξη «κατώτερη» αντικα¬ 
θίσταται με τη λέξη «μικρότερη». 

ΑΡΘΡΟ 3 

1. Ο τίτλος του Κεφαλαίου Ζ' διορθώνεται: «Τμήμα δια¬ 
κοπής των εργασιών της Βουλής». 

2. Τα άρθρα 25, 26, 27 και 28 και ο υπότιτλος «Α) Τμή¬ 
ματα των Συνόδων» καταργούνται. 

3. Τα άρθρα 29 και 30 αναδιατυπώνονται ως εξής: 

«ΤΜΗΜΑ ΔΙΑΚΟΠΗΣ ΤΩΝ ΕΡΓΑΣΙΩΝ ΤΗΣ ΒΟΥΛΗΣ 
Σύνθεση - συγκρότηση - αρμοδιότητες 
Άρθρο 29 

1. Κατά τη διάρκεια της διακοπής των εργασιών της 
Βουλής, το νομοθετικό έργο ασκείται από το Τμήμα 
διακοπής των εργασιών της Βουλής, το οποίο συγκροτεί¬ 
ται και λειτουργεί σύμφωνα με τις διατάξεις των άρθρων 
68 παρ. 3, 70 παρ. 4 έως 7 και 71 του Συντάγματος και τις 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3967 


διατάξεις του παρόντος άρθρου και του άρθρου 30 του 
Κανονισμού. Το Τμήμα διακοπής των εργασιών της Βου¬ 
λής ασκεί, επίσης, κοινοβουλευτικό έλεγχο στους αρμό¬ 
διους Υπουργούς, κατά το άρθρο 70 παρ. 6 του Συντάγ¬ 
ματος, στην πρώτη και στην τρίτη σύνθεσή του, δύο φο¬ 
ρές κάθε εβδομάδα με επίκαιρες ερωτήσεις και μία φορά 
κάθε πρώτη και τρίτη εβδομάδα, ημέρα Παρασκευή, με 
επίκαιρες επερωτήσεις, όπως ειδικότερα καθορίζεται 
στα άρθρα 130 και 138του Κανονισμού. 

2. Στο Τμήμα διακοπής των εργασιών της Βουλής μετέ¬ 
χει το ένα τρίτο (1/3) του όλου αριθμού των Βουλευτών. 

3. Η συγκρότηση του Τμήματος γίνεται με απόφαση του 
Προέδρου της Βουλής, η οποία ανακοινώνεται στη Βουλή 
και καταχωρίζεται στα Πρακτικά. 

Μετην επιφύλαξη της επόμενης παραγράφου το Τμήμα 
διακοπής των εργασιών της Βουλής συγκροτείται ανάλο¬ 
γα με τη δύναμη των κοινοβουλευτικών ομάδων και των 
ανεξαρτήτων. 

4. Η σύνθεσητουΤμήματοςδιακοπήςτωνεργασιώντης 
Βουλής αλλάζει περιοδικά με τρόπο που να εξασφαλίζει 
την ισόχρονη, κατά το δυνατό, συμμετοχή σε αυτό όλων 
των Βουλευτών. 

5. Πριν απάτη συγκρότηση του Τμήματος, ο Πρόεδρος 
της Βουλής ζητεί από τους Προέδρους των Κοινοβου¬ 
λευτικών Ομάδων να δηλώσουν μέσα σε τρεις (3) ημέρες 
σε ποια σύνθεση του Τ μήματος επιθυμούν να μετέχουν οι 
Βουλευτές που ανήκουν στη δύναμη της κοινοβουλευτι- 
κήςτους ομάδας. Ανάλογη επιστολή απευθύνει και στους 
ανεξάρτητους Βουλευτές. Σε περίπτωση που δεν υποβά¬ 
λουν εμπροθέσμως τη δήλωση αυτή, ο Πρόεδρος της 
Βουλής ορίζει τους Βουλευτές που θα μετέχουν σε κάθε 
σύνθεση του Τμήματος, λαμβάνοντας υπόψη και την τυ¬ 
χόν προτίμησή τους. 

Οι Αντιπρόεδροι της Βουλής μπορεί να συμμετέχουν, 
χωρίς δικαίωμα ψήφου, και να ασκούν τις κατά το άρθρο 
12 παρ. 1 αρμοδιότητες σε όλες τις συνθέσεις του Τμή¬ 
ματος Διακοπής, χωρίς να συνυπολογίζονται στον αριθ¬ 
μό των βουλευτών που αναλογεί για κάθε σύνθεση στην 
κοινοβουλευτική ομάδα που είναι μέλη της, εκτός αν αντι¬ 
καθιστούν απάντα ή κωλυόμενο Βουλευτή κατά την επό¬ 
μενη παρ. 6. 

6. Τα μέλη του Τ μήματος που απουσιάζουν ή κωλύονται 
αντικαθίστανται με απόφαση του Προέδρου της Βουλής, 
η οποία λαμβάνεται ύστερα από πρόταση των Προέδρων 
των Κοινοβουλευτικών Ομάδων, στη δύναμη των οποίων 
ανήκουν οι Βουλευτές που απουσιάζουν ή κωλύονται. 

7. Το Τμήμα με απόφασή του που λαμβάνεται με την 
προβλεπόμενη από το άρθρο 72 παρ. 3 του Συντάγματος 
πλειοψηφία, αποφαίνεται επί προτάσεως αναρμοδιότη- 
τάςτουπου υποβάλλεται από το 1/10 τουλάχιστον των με¬ 
λών του. 

Στη σχετική συζήτηση μετέχουν ένας από τους Βουλευ¬ 
τές που υπέβαλαν την πρόταση και ένας από τους αντιλέ- 
γοντες, λαμβάνουν δε το λόγο για πέντε (5) λεπτά της 
ώρας ο καθένας και ένας βουλευτής από κάθε κοινοβου¬ 
λευτική ομάδα στην οποία δεν ανήκει κανένας από τους 


δύο πρώτους βουλευτές για τρία (3) λεπτά της ώρας ο κα¬ 
θένας. 

Λειτουργία του Τμήματος 
Άρθρο 30 

1. Τις συνεδριάσεις του Τμήματος διακοπής των εργα¬ 
σιών της Βουλής διευθύνει ο Πρόεδρος της Βουλής και 
σε περίπτωση απουσίας ή κωλύματος ένας από τους Αντι¬ 
προέδρους της Βουλής, οριζόμενος σύμφωνα με το άρ¬ 
θρο 10 παρ. 3. Καθήκοντα Γραμματέων ασκούν εκ περι¬ 
τροπής οι Γραμματείς της Βουλής. 

2. Αν το Σύνταγμα ή ο Κανονισμός δεν ορίζουν διαφορε¬ 
τικά, το Τμήμα διακοπής των εργασιών της Βουλής δεν 
μπορεί να αποφασίσει χωρίς την απόλυτη πλειοψηφία των 
παρόντων μελών του, η οποία δεν μπορεί να είναι μικρότε¬ 
ρη από τα δύο πέμπτα (2/5) του όλου αριθμού των μελών 
του. Σε περίπτωση ισοψηφίας η ψηφοφορία επαναλαμβά¬ 
νεται και μετά νέα ισοψηφία η πρόταση απορρίπτεται. 

3. Αν δεν ορίζεται διαφορετικά από το Σύνταγμα ή τον 
Κανονισμό, η λειτουργία του Τμήματος διακοπής των ερ¬ 
γασιών της Βουλής ρυθμίζεται από τις διατάξεις που 
ισχύουν για την Ολομέλεια της Βουλής.» 

ΑΡΘΡΟ 4 

1. Το άρθρο 31 τροποποιείται ως εξής: 

α. Η παρ. 2 αντικαθίσταται ως ακολούθως: 

«2. Η σύσταση των κατά την προηγούμενη παράγραφο 
επιτροπών γίνεται, για τις επιτροπές, που λειτουργούν 
κατά τη διάρκεια των εργασιών της Ολομέλειας της Βου¬ 
λής, στην αρχή κάθε τακτικής συνόδου και για τις επιτρο¬ 
πές του Τμήματος διακοπής των εργασιών της Βουλής, 
κατά την έναρξη της λειτουργίας του Τμήματος και για 
όλες τις συνθέσεις του.» 

β. Στις παρ. 3 και 4 οι λέξεις «διαρκείς» και «διαρκής» 
διαγράφονται και στην τελευταία σειρά της παρ. 3 αντί 
«του άρθρου 25 παρ. 9» τίθεται «του άρθρου 29 παρ. 5». 

γ. Η παρ. 6 αναδιατυπώνεται ως ακολούθως: 

«6. Οι αποφάσεις του Προέδρου της Βουλής μετις οποί¬ 
ες συνιστώνται και συγκροτούνται οι επιτροπές της Βου¬ 
λής ανακοινώνονται στη Βουλή και καταχωρίζονται στα 
πρακτικά.» 

2. Προστίθεται άρθρο 31Α που έχει ως εξής: 

«Ειδική επιτροπή επί του απολογισμού 
και του γενικού ισολογισμού του Κράτους 

Άρθρο 31Α 

Ο Πρόεδρος της Βουλής συνιστά ειδική επιτροπή επί 
του απολογισμού και του γενικού ισολογισμού του Κρά¬ 
τους. Η επιτροπή αυτή συγκροτείται από 13 μέλη της 
διαρκούς επιτροπής οικονομικών υποθέσεων, σύμφωνα 
με τις διατάξεις του άρθρου 31 παρ. 2 έως και 6. Οι δια¬ 
τάξεις των άρθρων 33 έως και 41 περί διαρκών επιτροπών 
εφαρμόζονται αναλόγως.» 

3. Τα άρθρα 32 και 32Α αναδιατυπώνονται ως εξής: 

«Αρμοδιότητες 
Άρθρο 32 

1. Καθεμία από τις διαρκείς επιτροπές επεξεργάζεται 
και εξετάζει και με τους περιορισμούς του άρθρου 72 
παρ. 1 του Συντάγματος μπορεί να συζητεί και να ψηφίζει 
τα σχέδια και τις προτάσεις νόμων αρμοδιότητας των 
εξής υπουργείων: α) η επιτροπή μορφωτικών υποθέσεων 
των υπουργείων: Εθνικής Παιδείας και Θρησκευμάτων 
και Πολιτισμού, β) η επιτροπή εθνικής άμυνας και εξωτε¬ 
ρικών υποθέσεων των υπουργείων: Εξωτερικών, Εθνικής 
Άμυνας, Μακεδονίας - Θράκης και Αιγαίου, γ) η επιτροπή 
οικονομικών υποθέσεων των υπουργείων Εθνικής 
Οικονομίας, Οικονομικών και Περιβάλλοντος, Χωροτα¬ 
ξίας και Δημόσιων Έργων, δ) η επιτροπή κοινωνικών 
υποθέσεωντων υπουργείων: Υγείας και Πρόνοιας, Εργα¬ 
σίας και Κοινωνικών Ασφαλίσεων και Μεταφορών και 
Επικοινωνιών, ε) η επιτροπή δημόσιας διοίκησης, δημό¬ 
σιας τάξης και δικαιοσύνης των υπουργείων: Εσωτερι¬ 
κών, Δημόσιας Διοίκησης και Αποκέντρωσης, Δικαιοσύ¬ 
νης, Δημόσιας Τάξης και Τύπου και Μέσων Μαζικής Ενη¬ 
μέρωσης, στ) η επιτροπή παραγωγής και εμπορίου των 
υπουργείων: Γεωργίας, Ανάπτυξης και Εμπορικής Ναυτι¬ 
λίας. 

2. Σε περίπτωση σύστασης νέων υπουργείων ή συγχώ¬ 
νευσης των υφισταμένων, ο Πρόεδρος της Βουλής 
καθορίζει με απόφασή του, που ανακοινώνεται στη Βου¬ 
λή και καταχωρίζεται στα Πρακτικά, ποια απότις διαρκείς 
επιτροπές είναι αρμόδια για την επεξεργασία και εξέταση 
των σχεδίων και των προτάσεων νόμων των νέων ή των 
συγχωνευόμενων υπουργείων. 

3. Οιδιαρκείς επιτροπές της Συνόδου μπορεί να ασκούν 
κοινοβουλευτικό έλεγχο στους αρμόδιους Υπουργούς, 
κατά το άρθρο 70 παρ. 6 του Συντάγματος, όπως ειδικό¬ 
τερα ορίζεται στο άρθρο 128Β. 

4. Η επιτροπή οικονομικών υποθέσεων εξετάζει τον 
Προϋπολογισμό του Κράτους. Στην ίδια επιτροπή παρα- 
πέμπεται για συζήτηση το προσχέδιο του Προϋπολογι¬ 
σμού του Κράτους. 

5. Η ειδική επιτροπή απολογισμού και γενικού ισολογι¬ 
σμού του Κράτους εξετάζει τον απολογισμό και το γενικό 
ισολογισμό του Κράτους. 

Μία φορά ανά εξάμηνο ο Υπουργός Οικονομικών ενη¬ 
μερώνει την επιτροπή για την πορεία εκτέλεσης του προ¬ 
ϋπολογισμού του Κράτους και διαβιβάζει δια του Προέ¬ 
δρου της Βουλής στα μέλη της επιτροπής την ανά μήνα κί¬ 
νηση των εσόδων και δαπανώντου προϋπολογισμού. 

6. Η επιτροπή δημόσιας διοίκησης, δημόσιας τάξης και 
δικαιοσύνης γνωμοδοτεί σχετικά με τις κατά τα άρθρα 61 
και 62 του Συντάγματος αιτήσεις για δίωξη των Βουλευ¬ 
τών. 

7. Οι διαρκείς επιτροπές ή οι υποεπιτροπές τους μπο¬ 
ρούν να διατυπώνουν γνώμη για τους προτεινόμενους 
προς διορισμό σε ορισμένες θέσεις, εφόσον αυτό προ- 


βλέπεται από τον Κανονισμό ή νόμο που έχει δημοσιευθεί 
πριν από την έναρξη εφαρμογής του παρόντος Κανονι¬ 
σμού. Στην περίπτωση αυτήν εφαρμόζονται κατ’ αναλο¬ 
γία οι διατάξεις των παρ. 3, 4 και 5 του άρθρου 49Α. Η 
ανάθεση στην αρμόδια επιτροπή ή υποεπιτροπή της απο- 
φασίζεται κάθε φορά από τη Διάσκεψη των Προέδρων, 
σύμφωνα με το άρθρο 14 του Κανονισμού. 

8. Κάθε διαρκής επιτροπή μπορεί να συνέρχεται και να 
συζητεί και για θέματα συναφή με την αρμοδιότητά της, 
μετά πρόταση του Προέδρου της ή του ενός τρίτου (1/3) 
των μελών της, και σύμφωνη γνώμη του Προέδρου της 
Βουλής. Η επιτροπή μετά τη συζήτηση του θέματος μπο¬ 
ρεί να υποβάλει σχετική έκθεση στη Βουλή, επί της οποί¬ 
ας μπορεί να γίνει συζήτηση σε μια συνεδρίαση, με ανά¬ 
λογη εφαρμογή των διατάξεων του άρθρου 137, χωρίς τη 
διεξαγωγή ψηφοφορίας. 

Για τις συνεδριάσεις αυτές των διαρκών επιτροπών δεν 
έχει εφαρμογή το άρθρο 37 παρ. 2. 

Επιτροπή Ευρωπαϊκών Υποθέσεων 
Άρθρο 32Α 

1. Στην αρχή κάθε βουλευτικής περιόδου ο Πρόεδρος 
της Βουλής συνιστά με απόφασή του ειδική διαρκή Επι¬ 
τροπή Ευρωπαϊκών Υποθέσεων. 

2. Ο Πρόεδρος της Βουλής συγκροτεί την Επιτροπή, με 
ανάλογη εφαρμογή των διατάξεωντων άρθρων 29 παρ.5 
και 31 παρ. 3 και 6 του Κανονισμού της Βουλής. Η Επι¬ 
τροπή αποτελείται από έναν εκ των Αντιπροέδρων της 
Βουλής ως Πρόεδρο, ο οποίος ορίζεται από τον Πρόεδρο 
της Βουλής και τριάντα (30) Βουλευτές. Στις συνεδριά¬ 
σεις της Επιτροπής συμμετέχουν με δικαίωμα λόγου οι 
Έλληνες Ευρωβουλευτές. 

3. Το Προεδρείο της Επιτροπής απαρτίζεται από τον 
Πρόεδρο, δύο Αντιπροέδρους και έναν Γραμματέα. Οι 
Αντιπρόεδροι και ο Γραμματέας εκλέγονται από τα μέλη 
της Επιτροπής, με ανάλογη εφαρμογή των διατάξεωντου 
άρθρου 34 του Κανονισμού της Βουλής. Ο ένας Αντιπρό¬ 
εδρος προέρχεται από τη δεύτερη και ο Γ ραμματέας από 
την τρίτη σε δύναμη κοινοβουλευτική ομάδα. 

4. Η Επιτροπή συγκαλείται σε συνεδρίαση από τον Πρό¬ 
εδρό της. Η σύγκληση της Επιτροπής είναι υποχρεωτική, 
αντο ζητήσει το ένα τρίτο (1/3) των μελώντης ή η Κυβέρ¬ 
νηση. 

5. Η Επιτροπή επιλαμβάνεται της εξέτασης των θεμά¬ 
των που εμπίπτουν στην αρμοδιότητά της με πρωτοβου¬ 
λία του Προέδρου της. Ο Πρόεδρος της Βουλής μπορεί 
να παραπέμπει για εξέταση στην Επιτροπή οποιοδήποτε 
θέμα κρίνει σκόπιμο ή υποβάλλεται σε αυτόν από τις διαρ¬ 
κείς και ειδικές επιτροπές της Βουλής ή από Βουλευτές ή 
Ευρωβουλευτές. 

6. Για την ενημέρωση των μελώντης Επιτροπής μπορεί 
να καλείται οποιοδήποτε πρόσωπο κρίνεται χρήσιμο για 
το έργο της. 

7. Η Επιτροπή μπορεί, με την έγκριση του Προέδρου 
της Βουλής, να αποστέλλει αντιπροσωπείες από Βουλευ- 

τές στα όργανα και οργανισμούς της Ευρωπαϊκής Ένω¬ 
σης, σε άλλα Κοινοβούλια ή σε διεθνείς Οργανισμούς. 

8. Στην αρμοδιότητα της Επιτροπής ανήκουν ιδίως: α) 
θεσμικά θέματα της Ευρωπαϊκής Ένωσης, β) θέματα συ¬ 
νεργασίας μεταξύ της Βουλής των Ελλήνων και των άλ¬ 
λων εθνικών Κοινοβουλίωντης Ευρωπαϊκής Ένωσης, του 
Ευρωπαϊκού Κοινοβουλίου και της Συνδιάσκεψης των 
Επιτροπών Ευρωπαϊκών Υποθέσεων των Κοινοβουλίων 
των Κρατών-Μελών (003Α0), γ) θέματα ευρωπαϊκής πο¬ 
λιτικής και δ) πράξεις των οργάνων της Ευρωπαϊκής 
Ένωσης, με κανονιστικό περιεχόμενο. 

9. Επί των θεμάτων της προηγούμενης παραγράφου, η 
Επιτροπή μπορεί, με την επιφύλαξη του άρθρου 41 Β, να 
εκφράζει συμβουλευτική γνώμη, με την υποβολή σχετι¬ 
κής έκθεσης προς τη Βουλή και την Κυβέρνηση, στην 
οποία καταχωρίζεται τυχόν γνώμη της μειοψηφίας. 

10. Για τα ζητήματα που δεν ρυθμίζονται με το παρόν 
άρθρο εφαρμόζονται αναλόγως οι διατάξεις του Κανονι¬ 
σμού που αναφέρονται στην οργάνωση και λειτουργία 
των διαρκών επιτροπών. 

11. Για τις συνεδριάσεις της Επιτροπής αυτής πέραν 
των δύο ανά μήνα δεν εφαρμόζεται το άρθρο 37 παρ. 2 
του Κανονισμού. 

12. Τη γραμματειακή εξυπηρέτηση της Επιτροπής θα 
έχει η Διεύθυνση Ευρωπαϊκών Σχέσεωντης Βουλής. Η τή¬ 
ρηση των συνοπτικών πρακτικών θα γίνεται από τη Διεύ¬ 
θυνση Κοινοβουλευτικών Επιτροπών και των στενογρα- 
φημένων πρακτικών, όταν η Επιτροπή αποφασίζει την 
πλήρη καταγραφή των συζητήσεων από τη Διεύθυνση 
Στενογραφίας και Πρακτικών της Βουλής.» 

4. Στο άρθρο 34 προστίθεται παρ. 7 που έχει ως εξής: 

«7. Μετά την εκλογή του Προεδρείου των διαρκών επι¬ 
τροπών τα μέλη τους κατανέμονται σε υποεπιτροπές κα¬ 
τά υπουργεία, αποτελούμενες από 10 έως 20 Βουλευτές. 
Η συγκρότηση και η λειτουργία των υποεπιτροπών διέπο- 
νται από τις αυτές διατάξεις, που διέπουντη συγκρότηση 
και τη λειτουργία των διαρκών επιτροπών. 

Στις συνεδριάσεις των υποεπιτροπών προεδρεύει ο 
Πρόεδρος ή ο Αντιπρόεδρος της οικείας επιτροπής. 

Οι συνεδριάσεις των υποεπιτροπών δεν είναι δημόσιες, 
εκτός αν άλλως αποφασίσει η διαρκής επιτροπή.» 

5. Το άρθρο 36 αναδιατυπώνεται ως εξής: 

α. Στην παρ. 1, διαγράφεται η λέξη «διαρκών». 

β. Η παρ. 2 αντικαθίσταται ως εξής: 

«2. Με εξαίρεση επείγουσα περίπτωση, οι συνεδριάσεις 
των διαρκών επιτροπών δεν πρέπει να συμπίπτουν με συ¬ 
νεδριάσεις της Ολομέλειας και του Τμήματος διακοπής 
των εργασιών της Βουλής, όταν συζητούνται θέματα της 
αρμοδιότητάςτους.» 

6. Το άρθρο 37 τροποποιείται ως εξής: 

α. Στην παρ. 2 προστίθεται εδάφιο που έχει ως εξής: 
«Ανάλογη αποζημίωση μπορεί να χορηγείται και στους 
βουλευτές που συμμετέχουν ως μέλη σε αποστολή της 


Βουλής στο εξωτερικό, ύστερα από απόφαση του Προέ¬ 
δρου της Βουλής και εφόσον ορίζεται τούτο στην απόφα¬ 
σή του, για ορισμένο αριθμό συνεδριάσεων Συνελεύσεων 
ή επιτροπών τους και εφόσον βεβαιώνεται αρμοδίως η 
συμμετοχή τους στις συνεδριάσεις αυτές.» 

β. Στο τέλος της παρ. 3 προστίθεται η φράση «, με την 
επιφύλαξη του άρθρου 58 παρ. 5.» 

γ. Το δεύτερο εδάφιο της παρ. 4 συμπληρώνεται ως 
ακολούθως: «και μέχρι του οριζόμενου από τον Πρόεδρο 
της Επιτροπής αριθμού.» 

7. Το άρθρο 38 τροποποιείται ως εξής: 

α. Η παρ. 1 αντικαθίσταται ως εξής: 

«1. Οι συνεδριάσεις των διαρκών επιτροπών, κατά το 
στάδιο της καταρχήν συζήτησης σχεδίων και προτάσεων 
νόμων, είναι δημόσιες με εξαίρεση την ακρόαση εξωκοι¬ 
νοβουλευτικών προσώπων κατά τις παρ. 6,7 και 8 του πα¬ 
ρόντος άρθρου, αν αυτό αποφασιστεί από την επιτροπή 
με εισήγηση του ενός τρίτου (1/3) των μελών της ή του 
προέδρου της. 

Για τη διασφάλιση της δημοσιότητας εφαρμόζονται οι 
παράγραφοι 2 έως 11 του άρθρου 56. 

Η επιτροπή, με τη σύμφωνη γνώμη του Προέδρου της 
Βουλής, μπορεί να αποφασίσει τη μη δημοσιότητα της 
συνεδρίασης, εκτός αν η επιτροπή ασκεί την κατά το άρ¬ 
θρο 72 παρ. 2 του Συντάγματος αρμοδιότητα. Στην περί¬ 
πτωση αυτή και με την επιφύλαξη του πρώτου εδαφίου, οι 
συνεδριάσεις για τη συζήτηση επίτης αρχής, των άρθρων 
και του συνόλου των σχεδίων και των προτάσεων νόμων 
είναι δημόσιες.» 

β. Στηνπαρ. 2 μετά τις λέξεις «κοινωνικών φορέων» δια¬ 
γράφονται οι λέξεις «καθώς και» και στο τέλος της ίδιας 
παραγράφου προστίθεται η φράση: «καθώς και οποιοδή- 
ποτε άλλο πρόσωπο θεωρούν χρήσιμο για το έργο τους.» 

γ. Στηνπαρ. 3 μετά τη λέξη «Υπουργού» διαγράφεταιτο 
διαζευκτικό «ή» και στο τέλος του πρώτου εδαφίου προ¬ 
στίθενται οι λέξεις: «ή κοινοβουλευτικής ομάδας.» 

δ. Στην παρ. 5 οι δύο τελευταίες σειρές αναδιατυπώνο¬ 
νται ως εξής: 

«Η πρόσκληση των προσώπων αυτών στην επιτροπή γί¬ 
νεται από τον Πρόεδρό της, ο οποίος ενημερώνει τον αρ¬ 
μόδιο Υπουργό, όταν πρόκειται για κρατικούς λειτουρ¬ 
γούς.» 

ε. Οι παρ. 6, 7 και 8 αναδιατυπώνονται ως εξής: 

«6. Τα καλούμενα για ακρόαση πρόσωπα απαντούν σε 
συγκεκριμένες ερωτήσεις του Προέδρου της επιτροπής, 
των εισηγητών, των ειδικών αγορητών και μέχρι τριών 
Βουλευτών από το πρώτο σε δύναμη κόμμα, δύο Βουλευ¬ 
τών από το δεύτερο και ανά ενός Βουλευτή από τα υπό¬ 
λοιπα σε δύναμη κόμματα, καθώς και του Υπουργού. 

7. Η ακρόαση κάθε καλούμενου προσώπου γίνεται χω¬ 
ριστά, εκτός αν η επιτροπή αποφασίσει διαφορετικά. 

8. Οι ακροάσεις για κάθε υπό επεξεργασία σχέδιο ή 
πρόταση νόμου δεν μπορούν να υπερβούν για κάθε κα- 

λούμενο πρόσωπο τη μία ώρα και συνολικά τις τέσσερις 
ώρες και εξαντλούνται υποχρεωτικά σε μία μόνο συνε¬ 
δρίαση, για την οποία δεν εφαρμόζεται το άρθρο 37 παρ. 
2 .» 

8. Το άρθρο 39 τροποποιείται ως εξής: 

α. Στις παρ. 1 και 3 διαγράφεται η λέξη «διαρκείς». 

β. Στις παρ. 3 και 4 η λέξη «κατώτερη» αντικαθίσταται με 
τη λέξη «μικρότερη» και η λέξη της τελευταίας σειράς της 
παρ. 3 «της» διορθώνεται «τους». 

γ. Προστίθενται παρ. 6, 7 και 8 που έχουν ως εξής: 

«6. Οι διαρκείς επιτροπές όταν ασκούν νομοθετικό έργο 
κατά το άρθρο 70 παρ.2 του Συντάγματος αποφασίζουν 
με την απόλυτη πλειοψηφία των παρόντων, η οποία δεν 
μπορεί να είναι μικρότερη από τα 2/5 του όλου αριθμού 
των μελών τους. 

7. Η διαρκής επιτροπή που επιλαμβάνεται της συζήτη¬ 
σης και ψήφισης σχεδίου ή πρότασης νόμου κατά το άρ¬ 
θρο 72 παρ. 2 του Συντάγματος μπορεί με απόφασή της, 
που λαμβάνεται μετά γραπτή πρόταση του ενός πέμπτου 
(1/5) του όλου αριθμού των μελών της και μετηνπροβλε- 
πόμενη από το άρθρο 72 παρ. 3 του Συντάγματος πλειο¬ 
ψηφία και χωρίς να διακόψειτη διαδικασία συζήτησης και 
ψήφισής τους, να παραπέμψει οποιαδήποτε αμφισβήτη¬ 
ση σχετικά με την αρμοδιότητά της στην Ολομέλεια της 
Βουλής. Στη σχετική συζήτηση μετέχουν ο πρώτος από 
τους Βουλευτές που υπογράφουν την πρόταση παραπο¬ 
μπής στην Ολομέλεια και ένας από τους αντιλέγοντες, κα¬ 
θένας για πέντε (5) λεπτά της ώρας. 

8. Η απόφαση της Ολομέλειας που αποδέχεται την κα¬ 
τά την προηγούμενη παράγραφο αμφισβήτηση, συνεπά¬ 
γεται την εξυπαρχής συζήτηση και ψήφιση του σχεδίου 
νόμου από αυτή. 

Στη συζήτηση στην Ολομέλεια μετέχουν ένας από τους 
Βουλευτές που υπογράφουν την πρόταση παραπομπής 
και ένας από τους αντιλέγοντες, καθένας για πέντε (5) λε¬ 
πτά της ώρας.» 

9. Στο άρθρο 40 η παρ. 5 αντικαθίσταται ως εξής: 

«5. Όταν οι διαρκείς επιτροπές ασκούν νομοθετικό έρ¬ 
γο ή κοινοβουλευτικό έλεγχο κατά το άρθρο 70 παρ. 2 και 
6 του Συντάγματος, για την τήρηση των πρακτικών εφαρ¬ 
μόζεται αναλόγως το άρθρο 61.» 

10. Στο άρθρο 41, στην πρώτη σειρά, διαγράφεται η λέ¬ 
ξη «διαρκής». 

11. Το άρθρο 41Α τροποποιείται ως εξής: 

α. Η παρ. 1 αντικαθίσταται ως εξής: 

«1. Για την υποβοήθηση του ασκουμένου από την Ολο¬ 
μέλεια ή το Τμήμα διακοπής των εργασιών της Βουλής 
κοινοβουλευτικού ελέγχου δύνανται οι διαρκείς επιτρο¬ 
πές να καλούν σε ακρόαση μέλη της Κυβερνήσεως ή Υφυ¬ 
πουργούς, και οποιοδήποτε άλλο πρόσωπο με οποιαδή¬ 
ποτε ιδιότητα θεωρούν χρήσιμο για το έργο τους, ενημε¬ 
ρώνοντας και τον αρμόδιο Υπουργό αν πρόκειται για 
κρατικό λειτουργό.» 


β. Το δεύτερο και τρίτο εδάφιο της παρ. 3 και το δεύτε¬ 
ρο εδάφιο της παρ. 4 μεταφέρονται ως παρ. 7 στο άρθρο 
34. 

γ. Το πρώτο εδάφιο της παρ. 4 διαγράφεται και η παρ. 5 
αναριθμείται σε «4» και η λέξη της τελευταίας σειράς 
«υποεπιτροπής» αντικαθίσταται με τη λέξη «επιτροπής». 

δ. Η παρ. 6 αναριθμείται σε «5». 

ε. Προστίθεται παρ. 6 που έχει ως εξής: 

«6. Κατά την ακρόαση κάθε προσώπου υποβάλλουν 
ερωτήσεις ο Πρόεδρος της επιτροπής και τρεις Βουλευ¬ 
τές από το πρώτο σε δύναμη κόμμα, δύο Βουλευτές από 
το δεύτερο και ανά ένας Βουλευτής από τα υπόλοιπα σε 
δύναμη κόμματα και οι αρμόδιοι Υπουργοί. Οι ερωτήσεις 
και οι απαντήσεις είναι συγκεκριμένες και περιορίζονται 
αυστηρώς στο θέμα της πρόσκλησης. Η επιτροπή μπορεί 
να αυξήσει τον αριθμό των ερωτώντων, την κατανομή και 
τη σειρά καθενός μετά πρόταση του Προέδρου της. Για 
τις συνεδριάσεις αυτές δεν ισχύει το άρθρο 37 παρ. 2.» 

στ. Στην παρ. 7, πριν από τις λέξεις «η υποεπιτροπή» 
προστίθενται οι λέξεις «η επιτροπή ή». 

ζ. Η παρ. 8 αναδιατυπώνεται ως εξής: 

«8. Η έκθεση υποβάλλεται στην Ολομέλεια και καταχω¬ 
ρίζεται στα πρακτικά της Βουλής. Ακολούθως και εφόσον 
ζητηθεί από τη μειοψηφία εγγράφεται σε ημερήσια διά¬ 
ταξη κοινοβουλευτικού ελέγχου και συζητείται κατά προ¬ 
τεραιότητα σε μια συνεδρίαση, με ανάλογη εφαρμογή 
του άρθρου 137, χωρίς τη διεξαγωγή ψηφοφορίας.» 

12. Το άρθρο 41Β αντικαθίσταται ως εξής: 

«Γνώμες επί των κανονιστικών πράξεων 
της Ευρωπαϊκής Ένωσης 

Άρθρο 41Β 

1. Η Κυβέρνηση αποστέλλει στον Πρόεδρο της Βουλής, 
ευθύς ως διαβιβαστούν στο Συμβούλιο Υπουργών της 
Ευρωπαϊκής Ένωσης τα προσχέδια πράξεων της Ευρω¬ 
παϊκής Ένωσης με κανονιστικό περιεχόμενο, κατ’ εφαρ¬ 
μογή του άρθρου 70 παρ.8 του Συντάγματος. Παραλλή- 
λως, αποστέλλονται στον Πρόεδρο της Βουλής όλα τα 
συμβουλευτικά έγγραφα της Επιτροπής. 

2. Ο Πρόεδρος της Βουλής διαβιβάζει τα αναφερόμενα 
στην προηγούμενη παράγραφο κείμενα στην αρμόδια 
διαρκή επιτροπή ή και στην Επιτροπή Ευρωπαϊκών Υπο¬ 
θέσεων. Σε περίπτωση συναρμοδιότητας, ο Πρόεδρος 
της Βουλής μπορεί να συγκαλέσει σε κοινή συνεδρίαση 
δύο ή περισσότερες διαρκείς επιτροπές ή και την Επιτρο¬ 
πή Ευρωπαϊκών Υποθέσεων. 

Ο Πρόεδρος της Βουλής ή ο Πρόεδρος της επιτροπής 
ή η επιτροπή με απόφασή της, αν ζητηθεί από το ένα τρί¬ 
το (1/3) των μελών της, μπορούν να καλούν τον αρμόδιο 
Υπουργό προς ενημέρωση της επιτροπής ή υποεπιτρο¬ 
πής της, με την επιφύλαξη της παρ. 4 του άρθρου 146 που 
εφαρμόζεται αναλόγως. 

3. Η αρμόδια ή οι συναρμόδιες επιτροπές διατυπώνουν 
τη Γνώμη τους, η οποία διαβιβάζεται στον αρμόδιο 

Υπουργό ή τους αρμόδιους Υπουργούς. Η Κυβέρνηση 
ενημερώνει τη Βουλή για τη συνέχεια που δόθηκε στη 
Γνώμη, όσον αφορά στις κανονιστικές πράξεις της Ευ¬ 
ρωπαϊκής Ένωσης.» 

13. Το άρθρο 43Ατροποποιείται ως εξής: 

α. Στον υπότιτλο προστίθενται οι λέξεις: «Ισότητας και 
δικαιωμάτων του ανθρώπου». 

β. Στην παρ. 1 προστίθεται περίπτωση δ': «δ) Μόνιμη 
επιτροπή ισότητας και δικαιωμάτων του ανθρώπου.» 

γ. Στην παρ. 2α η φράση «με τους απόδημους Έλληνες, η 
μελέτη των προβλημάτων τους και η προώθηση της επίλυ¬ 
σής τους.» αντικαθίσταται ως εξής: «με τον απανταχού Ελ¬ 
ληνισμό, ο συντονισμός των δράσεων της Βουλής των Ελ¬ 
λήνων και του Συμβουλίου Απόδημου Ελληνισμού, η μελέ¬ 
τη των προβλημάτων των αποδήμων Ελλήνων, η προώθηση 
της επίλυσής τους, καθώς και η ενίσχυση των σχέσεων με 
τα ελληνικής καταγωγής μέλη άλλων κοινοβουλίων.» 

δ. Στην παρ. 2β : α) οι λέξεις «η κοινοβουλευτική επο- 
πτεία» (πρώτο και δεύτερο εδάφιο) αντικαθίστανται μετις 
λέξεις «ο κοινοβουλευτικός έλεγχος», β) στο πρώτο εδά¬ 
φιο μετά τις λέξεις «διοικητικών αρχών» προστίθενται οι 
λέξεις «σύμφωνα με το άρθρο 138 Α». 

ε. Στην παρ. 2γ και στο τέλος του πρώτου εδαφίου προ¬ 
στίθενται τα εξής: 

«Επίσης, αντικείμενο της επιτροπής αυτής είναι η μελέ¬ 
τη και η παρακολούθηση των ζητημάτων βιοηθικής.» 

στ. Στην παρ. 2 προστίθεται εδάφιο δ' που έχει ως εξής: 

«δ) Αντικείμενο της επιτροπής ισότητας και δικαιωμά¬ 
των του ανθρώπου είναι η μελέτη, έρευνα και εισήγηση 
προτάσεων με σκοπό την προώθηση στην εκπαίδευση, 
στην οικογένεια και στους άλλους κοινωνικούς θεσμούς, 
καθώς και την κατοχύρωση και εφαρμογή από τη διοίκη¬ 
ση, της αρχής της ισότητας των φύλων και ιδίως σε θέμα¬ 
τα απασχόλησης και του σεβασμού και της προστα- σίας 
των δικαιωμάτων του ανθρώπου, κατ’ εφαρμογή των άρ¬ 
θρων 4 παρ. 2 και 116 παρ. 2 του Συντάγματος.» 

ζ. Οι παρ. 3 και 4 αναδιατυπώνονται και προστίθεται 
παρ. 5, ως εξής: 

«3. Οι ειδικές μόνιμες επιτροπές ή υποεπιτροπές τους 
μπορούν να αποφασίζουν, ή να προτείνουν ή να διατυπώ¬ 
νουν γνώμη, εφόσον αποφασίζεται κάθε φορά να ανατε¬ 
θεί το έργο τούτο σε αυτές από τη Διάσκεψη των Προέ¬ 
δρων και για όσα θέματα προβλέπεται από το Σύνταγμα, 
τον Κανονισμό ή νόμο, που έχει δημοσιευθεί πριν από την 
έναρξη εφαρμογής του παρόντος Κανονισμού, σχετική 
αρμοδιότητα της Βουλής ή οργάνου της. Στηνπερίπτωση 
αυτήν εφαρμόζονται κατ’ αναλογία οι διατάξεις των παρ. 
3,4 και 5 του άρθρου 49Α. 

4. Η επιτροπή απόδημου ελληνισμού αποτελείται από 
το ένα δέκατο (1/10) έως το ένα πέμπτο (1/5) του όλου 
αριθμού των Βουλευτών. Οι επιτροπές αποτίμησης τε¬ 
χνολογίας, θεσμών και διαφάνειας, ισότητας και δικαιω¬ 
μάτων του ανθρώπου αποτελούνται από δεκαεπτά (17) 
Βουλευτές η πρώτη και δεκατρείς (13) Βουλευτές η δεύ¬ 


τερη και η τρίτη. Συγκροτούνται και οι τέσσερις κατ’ ανα¬ 
λογία της δύναμης των κοινοβουλευτικών ομάδων και 
λαμβάνεται πρόνοια να συμμετέχει ένας τουλάχιστον 
Βουλευτής από κάθε ομάδα σε αυτές. Ειδικότερα στην 
επιτροπή ισότητας και δικαιωμάτων του ανθρώπου συμ¬ 
μετέχουν, κατά το δυνατόν, σε ίση αναλογία γυναίκες και 
άνδρες Βουλευτές. Λειτουργούν με ανάλογη εφαρμογή 
των διατάξεων των άρθρων 31 παράγραφοι 3, 5 και 6, 34 
έως 41Α και 89 έως 91. Η διάταξη του άρθρου 37 παρ. 2 
δεν εφαρμόζεται για περισσότερες των δύο κατά μήνα 
συνεδριάσεις. Στις επιτροπές του άρθρου αυτού δύο 
Αντιπρόεδροι και ένας Γραμματέας εκλέγονται με τη δια¬ 
δικασία του άρθρου 34 από τα μέλη κάθε επιτροπής, από 
την πρώτη, δεύτερη και τρίτη κατά σειρά σε δύναμη Κοι¬ 
νοβουλευτική Ομάδα της Αντιπολίτευσης, αντιστοίχως. 

5. Οι ειδικές μόνιμες επιτροπές μετά τη μελέτη και την 
επεξεργασία ενός θέματος συντάσσουν έκθεση ή εισή¬ 
γηση, η οποία υποβάλλεται στον Πρόεδρο της Βουλής.» 

η. Οι παρ. 5 και 6 αναριθμούνται σε «6» και «7» αντιστοί- 
χως. 

14. Το άρθρο 44 τροποποιείται ως εξής: 

α. Το δεύτερο εδάφιο της παρ. 2 αναδιατυπώνεται ως 
εξής: 

«Η πρόταση, εφόσον διαφωνεί με τη σύσταση της επι¬ 
τροπής μία τουλάχιστον κοινοβουλευτική ομάδα, συζη- 
τείται σε ημέρα κοινοβουλευτικού ελέγχου σύμφωνα με 
τις διατάξεις του άρθρου 137 και η συζήτηση ολοκληρώ¬ 
νεται σε μία συνεδρίαση.» 

β. Το αναφερόμενο στην παρ. 3 ποσοστό «ένα δέκατο 
(1/10)» τροποποιείται σε «ένα εικοστό (1/20)». 

γ. Προστίθεται παρ. 7 που έχει ως εξής: 

« 7. Με απόφαση του Προέδρου της Βουλής ορίζεται ο 
αριθμός των συνεδριάσεων κάθε επιτροπής μέχρι του 
οποίου θα εφαρμοστεί το άρθρο 37 παρ. 2 του Κανονι¬ 
σμού.» 

15. Στο άρθρο 45, στην πρώτη σειρά της παρ. 4 αντί «37 
παρ. 1,3-5,»τίθεται«37παρ. 1 -5,»καιστοτέλοςτηςίδιας 
παραγράφου προστίθεται η φράση «και της παρ. 7 του 
άρθρου 44.» 

16. Στο άρθρο 48, στην πρώτη σειράτηςπαρ. 4 αντί του 
«37 παρ. 1, 3-5,» τίθεται «37 παρ. 1-3, με την επιφύλαξη 
της παρ. 7 του άρθρου 43 Α,». 

17. Στο άρθρο 49 Α, στο τρίτο εδάφιο της παρ. 2, το άρ¬ 
θρο «25 παρ. 9» διορθώνεται σε «29 παρ. 5». 

ΑΡΘΡΟ 5 

1. Το άρθρο 50 τροποποιείται ως εξής: 

α. Οι παρ. 1 και 2 αναδιατυπώνονται ως εξής: 

«1. Η Ολομέλεια, το Τμή μα διακοπής των εργασιών της 
Βουλής και οι διαρκείς επιτροπές, όταν ασκούν νομοθετι¬ 
κό έργο, σύμφωνα με το άρθρο 72 παρ. 2 του Συντάγμα¬ 
τος ή κοινοβουλευτικό έλεγχο, συγκαλούνται σε συνε¬ 
δρίαση με την ημερήσια διάταξη των εργασιών τους, που 
συντάσσεται από τον Πρόεδρο της Βουλής. 

2. Η ημερήσια διάταξη της Ολομέλειας και του Τμήμα¬ 
τος διακοπής των εργασιών της Βουλής συντάσσεται στο 
τέλος κάθε εβδομάδας και περιέχει τα θέματα όλων των 
συνεδριάσεων της επόμενης εβδομάδας.» 

β. Στην παρ. 5, στην πρώτη σειρά μετά τη λέξη «εξαιρε¬ 
τικές» προστίθενται οι λέξεις «ή επείγουσες». 

γ. Στην παρ. 6, οι λέξεις «των Τμημάτων» αντικαθίστα¬ 
νται με τις λέξεις «του Τμήματος διακοπής των εργα¬ 
σιών». 

2. Το άρθρο 51 τροποποιείται ως εξής: 

α. Στην παρ. 3: 

Η περίπτωση δ' διαγράφεται. Προστίθεται νέα περίπτω¬ 
ση στ' που έχει ως εξής: 

«στ. οι προτάσεις για τη διαπίστωση της αδυναμίας του 
Πρωθυπουργού να ασκήσειτα καθήκοντάτου κατά το άρ¬ 
θρο 38 παρ. 2 του Συντάγματος·». 

Οι περιπτώσεις ε' και στ' αναριθμούνται σε «δ» και «ε» 
αντιστοίχως. 

β. Στην παρ. 4: 

Στην έκτη σειρά μετά τη φράση «που υποβάλλονται στη 
Βουλή» προστίθεται η φράση «ή από επιτροπές της Βου¬ 
λής προς την Ολομέλεια». 

Στην προτελευταία σειρά μετά τη λέξη «απαιτούν» προ¬ 
στίθεται η φράση «ή η Διάσκεψη των Προέδρων κρίνει ότι 
απαιτείται». 

3. Το άρθρο 53 τροποποιείται ως εξής: 

α. Ο υπότιτλος αναδιατυπώνεται ως εξής: 

«Ημέρες συνεδριάσεων της Ολομέλειας, του Τμήματος 
διακοπής των εργασιών της Βουλής και των διαρκών επι¬ 
τροπών.» 

β. Η παρ. 2 αντικαθίσταται ως εξής: 

«2. Οι ημέρες συνεδριάσεων των διαρκών επιτροπών 
για τη διεξαγωγή του νομοθετικού έργου ή την άσκηση 
του κοινοβουλευτικού ελέγχου καθορίζονται από τον 
Πρόεδρο της Βουλής.» 

γ. Η παρ. 3 διαγράφεται, η παρ. 4 αναριθμείται σε «3» και 
μετά τη λέξη «εβδομάδας» προστίθεται η φράση «για τη 
διεξαγωγή του νομοθετικού έργου». 

δ. Η παρ. 5 αναριθμείται σε «4» και αναδιατυπώνεται ως 
ακολούθως: 

«4. Στην αρχή κάθε συνόδου ή όταν οι ανάγκες του κοι¬ 
νοβουλευτικού έργου το επιβάλλουν, η Βουλή μπορεί, με¬ 
τά σχετική πρόταση της Διάσκεψης των Προέδρων, να 
ορίσει ημέρες συνεδριάσεων της Ολομέλειας διαφορετι¬ 
κές από εκείνες που καθορίζονται στην παράγραφο 1 του 
άρθρου αυτού.» 

4. Το άρθρο 54 τροποποιείται ως εξής: 

α. Η παρ. 2 διαγράφεται, με αντίστοιχη αναρίθμηση των 
παρ. 3, 4 και 5. 

β. Στη νέα παρ. 4 οι λέξεις «των Τμημάτων» αντικαθί¬ 
στανται με τη φράση «του Τμήματος διακοπής των εργα¬ 
σιών». 

5. Το άρθρο 56 τροποποιείται ως εξής: 


α. Οι παρ. 1,2 και 3 αναδιατυπώνονται ως ακολούθως: 

«1. Η Ολομέλεια και το Τμήμα διακοπής των εργασιών 
της Βουλής συνεδριάζουν στο βουλευτήριο. 

2. Οι συνεδριάσεις της Ολομέλειας, του Τμήματος δια¬ 
κοπής των εργασιών της Βουλής και των διαρκών επιτρο¬ 
πών είναι δημόσιες με την επιφύλαξη των διατάξεων του 
επόμενου άρθρου και του άρθρου 38. 

3. Οι πολίτες παρακολουθούν τις συνεδριάσεις της 
Ολομέλειας, του Τμήματος διακοπής των εργασιών της 
Βουλής και των διαρκών επιτροπών, από τα γενικά θεω¬ 
ρεία της αίθουσας συνεδριάσεων, αν έχουν εφοδιαστεί 
με την απαραίτητη άδεια εισόδου.» 

β. Στην παρ. 11, στην τρίτη σειρά μετά τη λέξη «συνε¬ 
δριάσεων» προστίθεται η φράση «και στους άλλους χώ¬ 
ρους του Κοινοβουλίου καιτων κτηρίων που εξυπηρετούν 
τις λειτουργίες του,». 

6. Το άρθρο 57 τροποποιείται ως εξής: 

α. Ηπαρ. 1 αναδιατυπώνεται ως εξής: 

«1. Η Ολομέλεια της Βουλής και το Τμήμα διακοπής των 
εργασιών της Βουλής μπορούν να αποφασίσουν να συ- 
νέλθουν σε μυστική συνεδρίαση ύστερα από αίτηση της 
Κυβέρνησης ή πρόταση που υπογράφεται από δεκαπέντε 
(15) τουλάχιστον Βουλευτές.» 

β. Προστίθεται παρ. 6 που έχει ως εξής: 

«6. Οι διαρκείς επιτροπές μπορούν να συνέλθουν σε μυ¬ 
στική συνεδρίαση, ύστερα από αίτηση της Κυβέρνησης ή 
πρόταση πέντε (5) Βουλευτών. Η αίτηση ή η πρόταση ει- 
σάγονται για συζήτηση σε μυστική συνεδρίαση το αργό¬ 
τερο μέσα σετρεις ημέρες απάτην υποβολή τους. Στη συ¬ 
ζήτηση μετέχουν ο πρώτος από τους Βουλευτές που υπο¬ 
γράφουν την πρόταση, ένας από τους Βουλευτές των 
λοιπών κοινοβουλευτικών ομάδων και η Κυβέρνηση, κα¬ 
θένας για πέντε (5) λεπτά της ώρας. 

Κατά τα λοιπά εφαρμόζονται αναλόγως οι παράγραφοι 
3,4 και 5 του παρόντος άρθρου.» 

7. Το άρθρο 58 τροποποιείται ως εξής: 

α. Στις παρ. 2 και 4 οι λέξεις «των Τμημάτων» αντικαθί¬ 
στανται με τις λέξεις «του Τ μήματος διακοπής των εργα¬ 
σιών». 

β. Στην παρ. 2 στην προτελευταία σειρά πριν από τη λέ¬ 
ξη «Τμήματος» προστίθεται η λέξη «του». 

γ. Στην παρ. 4, στο τέλος, προστίθεται η φράση «με την 
επιφύλαξη της επόμενης παραγράφου.» 

δ. Προστίθεται παρ. 5 που έχει ως εξής: 

«5. Οι Βουλευτές που δεν μετέχουν στο Τμήμα διακο¬ 
πής των εργασιών της Βουλής ή στη διαρκή επιτροπή, η 
οποία επιλαμβάνεταιτης συζήτησης και ψήφισης σχεδίου 
ή πρότασης νόμου, κατά το άρθρο 72 παρ. 2 του Συντάγ¬ 
ματος, έχουν το δικαίωμα να λάβουν το λόγο κατά τη συ¬ 
ζήτηση επίτης αρχής και για να υποστηρίξουν προσθήκες 
ή τροπολογίες που έχουν υποβάλει.» 

8. Το άρθρο 61 τροποποιείται ως εξής: 

α. Στην παρ. 8, στο τέλος του δευτέρου εδαφίου προ¬ 
στίθενται οι λέξεις «ή μη». Στο τρίτο εδάφιο της ιδίας πα¬ 
ραγράφου μετά τη λέξη «διεξάγεται» προστίθεται η λέξη 
«αποκλειστικά». 

β. Στην παρ. 10, μετά τις λέξεις «τον Πρόεδρο» προστί¬ 
θεται η φράση «της Βουλής ή τον Αντιπρόεδρο». 

9. Στο άρθρο 62, η παρ. 5 αναδιατυπώνεται ως ακολού¬ 
θως: 

«5. Αν δεν ορίζεται διαφορετικά από το Σύνταγμα ή τον 
Κανονισμό, η συζήτηση δεν τελειώνει πριν μιλήσουν όλοι 
όσοι ζήτησαν το λόγο αν δεν απουσιάζουν κατά την εκ¬ 
φώνηση των ονομάτων τους ή δεν παραιτήθηκαν από αυ¬ 
τόν. Κατόπιν ο Πρόεδρος της Βουλής κηρύσσει περαιω- 
μένη τη συζήτηση.» 

ΑΡΘΡΟ 6 

1. Το άρθρο 64 αναδιατυπώνεται ως εξής: 

«Σειρά των ομιλητών 
Άρθρο 64 

1. Ο λόγος δίνεται στους Βουλευτές κατά τη σειρά της 
εγγραφής τους στον κατάλογο των ομιλητών, και εκτός 
σειράς στους διατελέσαντες Προέδρους Κοινοβουλευτι¬ 
κών Ομάδων, αν ζητηθεί, με την επιφύλαξη της επόμενης 
παραγράφου και του δικαιώματος ομιλίας των Προέδρων 
των Κοινοβουλευτικών Ομάδων ή των αναπληρωτών εκ¬ 
προσώπων τους. 

2. Στις συζητήσεις σχεδίων και προτάσεων νόμων ο λό¬ 
γος δίνεται πρώτα στους αρμόδιους Υπουργούς, αν το 
ζητήσουν, διαφορετικά προτάσσονται οι εισηγητές και οι 
τυχόν ειδικοί αγορητές και έξι (6) βουλευτές κατά σειρά 
εγγραφής με εναλλαγή των ομιλητών, κατ’ εξαίρεση του 
άρθρου 65 παρ.4. Στο στάδιο αυτό το κατά το άρθρο 66 
παρ.2 του Συντάγματος δικαίωμα παρέμβασης των 
Υπουργών δεν μπορεί να υπερβεί τα πέντε (5) λεπτά της 
ώρας στην πρώτη και τρία (3) λεπτά της ώρας σε κάθε τυ¬ 
χόν επόμενη παρέμβασή τους.» 

2. Στο άρθρο 65, στην παρ. 5 αντί «των άρθρων 141, 
142,» τίθεται «των άρθρων 123, 141, 142 και με την επι¬ 
φύλαξη του άρθρου 64 παρ. 2,». 

3. Στο άρθρο 66 παρ. 1, ο χρόνος ομιλίας δέκα (10) λε¬ 
πτά τροποποιείται σε οκτώ (8) λεπτά. 

4. Στο άρθρο 69 παρ. 5, οι λέξεις «στα Τμήματα» αντικα¬ 
θίστανται με τη φράση «στο Τμήμα διακοπής των εργα¬ 
σιών της Βουλής και τις διαρκείς επιτροπές» και οι λέξεις 
«στη σύνθεση του Τμήματος» αντικαθίστανται με τις λέ¬ 
ξεις «στη σύνθεσή τους». 

5. Στο άρθρο 70, η παρ. 1 συμπληρώνεται ως εξής: «με 
την επιφύλαξη του άρθρου 70Α.» 

6. Προστίθεται άρθρο 70Απου έχει ως εξής: 

«Ψήφος των Βουλευτών που βρίσκονται σε αποστολή 
της Κυβέρνησης ή της Βουλής στο εξωτερικό 

Άρθρο 70Α 

Οι Βουλευτές που βρίσκονται σε αποστολή της Κυβέρ¬ 


νησης ή της Βουλής στο εξωτερικό μπορούν να μετέχουν 
στις ψηφοφορίες, όταν είναι ονομαστικές, καθώς και όταν 
απαιτείται ειδική πλειοψηφία για τη λήψη απόφασης, με 
επιστολή ή τηλεομοιοτυπία που φέρουν την υπογραφή 
τους και αντίστοιχη μνεία του θέματος. Ειδικότερα, επί νο¬ 
μοσχεδίων και προτάσεων νόμων ψηφίζουν, στις αντί¬ 
στοιχες ψηφοφορίες, καταρχήν, επί των άρθρων, τροπο¬ 
λογιών και προσθηκών, και στο σύνολο. Στην επιστολή ή 
την τηλεομοιοτυπία αναφέρεται ο τίτλος του υπό συζήτη¬ 
ση και ψήφιση νομοσχεδίου ή πρότασης νόμου, όπως, κα¬ 
τά περίπτωση, τα άρθρα, οι τροπολογίες και οι προσθή¬ 
κες. Μπορούν, επίσης, να μετέχουν στις μυστικές ψηφο¬ 
φορίες με σφραγισμένη επιστολή. Η επιστολή, η 
σφραγισμένη επιστολή ή η τηλεομοιοτυπία, κατά περί¬ 
πτωση, απευθύνεται στον Πρόεδρο της Βουλής.» 

7. Στο άρθρο 71, στην παρ. 3 μετά τη λέξη «έγερση» 
προστίθεται η φράση «και εφόσον το Σύνταγμα ή ο Κανο¬ 
νισμός δεν ορίζουν ότι η ψηφοφορία διεξάγεται αποκλει¬ 
στικά με τον τρόπο αυτό». 

8. Στο άρθρο 74, στην παρ. 1 μετά τις λέξεις «του Τμή¬ 
ματος» προστίθεται η φράση «διακοπής των εργασιών 
της Βουλής». 

9. Το άρθρο 76 τροποποιείται ως εξής: 

α.Στηνπαρ. 1 οιλέξεις«τωνΤμημάτων» αντικαθίστανται 
με τις λέξεις «του Τμήματος διακοπής των εργασιών της 
Βουλής». 

β. Η παρ. 2 αντικαθίσταται ως εξής: 

«2. Σε κάθε συνεδρίαση εκτίθεται κατάλογος παρου¬ 
σίας προς υπογραφή από όλους τους Βουλευτές. Οι λό¬ 
γοι δικαιολογημένης απουσίας από συγκεκριμένη συνε¬ 
δρίαση και ο τρόπος βεβαίωσής τους καθορίζεται με από¬ 
φαση του Προέδρου της Βουλής και με σύμφωνη γνώμη 
της Διάσκεψης των Προέδρων. 

Με απόφαση του Προέδρου της Βουλής μπορεί η διαπί¬ 
στωση της παρουσίας των Βουλευτών να γίνει και με το 
ηλεκτρονικό σύστημα.» 

γ. Στην παρ. 3 οι λέξεις «Τμήμα του οποίου» αντικαθί¬ 
στανται με τη φράση «η σύνθεση του Τ μήματος διακοπής 
των εργασιών της Βουλής της οποίας». 

δ. Στηνπαρ. 5οιλέξεις«τωνΤμημάτων» αντικαθίστανται 
με τις λέξεις «του Τ μήματος διακοπής των εργασιών της 
Βουλής». 

10. Στο άρθρο 81, στηνπαρ. 4 οι λέξεις «τωνΤμημάτων» 
αντικαθίστανται με τη φράση «του Τμήματος διακοπής 
των εργασιών της Βουλής». 

11. Στο άρθρο 82 προστίθεται παρ. 2 (αναριθμουμένων 
των λοιπών) ως εξής: 

«2. Οι διατάξεις των άρθρων 67, 68, 93, 99, 100 και 106 
εφαρμόζονται αναλόγως και στις συνεδριάσεις των διαρ¬ 
κών επιτροπών όταν ασκούν νομοθετικό έργο κατά το άρ¬ 
θρο 72 παρ. 2 του Συντάγματος. Στην περίπτωση αυτή τα 
προβλεπόμενα στα άρθρα 67, 93, 99 και 106 ποσοστά 
βουλευτών ορίζονται στο 1/10 του όλου αριθμού των με- 
λώντης επιτροπής.» 

12. Στο άρθρο 83: 

α) η παρ. 2 αντικαθίσταται ως ακολούθως: 

«2. Οι αιτήσεις αυτές αμέσως μετά την υποβολή τους 
παραπέμπονται από τον Πρόεδρο της Βουλής στην Επι¬ 
τροπή του άρθρου 32 παρ. 6.» 

β) Στην παρ. 5 προστίθεται εδάφιο που έχει ως εξής: 

«Στην περίπτωση αυτή τα έγγραφα παραδίδονται στον 
Πρόεδρο της Βουλής, ο οποίος ενημερώνει τον ενδιαφε¬ 
ρόμενο Βουλευτή και τους εισηγητές για τα στοιχεία εκεί¬ 
να και μόνον που περιέχονται ή προκύπτουν από τα εν λό¬ 
γω έγγραφα και τα οποία κρίνει αναγκαία για τη γνωμο¬ 
δότηση της επιτροπής. Μετά την περαίωση της όλης 
διαδικασίας τα έγγραφα επιστρέφονται.» 

ΑΡΘΡΟ 7 

Το άρθρο 87 αντικαθίσταται ως εξής: 

«Κατάθεση τροπολογιών 

Άρθρο 87 

1. Οι προσθήκες ή οι τροπολογίες υπογράφονται από 
τους Βουλευτές ή τους Υπουργούς που τις υποβάλλουν, 
κατατίθενται στην αρμόδια υπηρεσία της Βουλής και κα¬ 
ταχωρίζονται σε ιδιαίτερο βιβλίο συνεχούς αρίθμησης, 
κατά χρονολογική σειρά κατάθεσής τους. Η βεβαίωση 
της κατάθεσης των προσθηκών ή των τροπολογιών γίνε¬ 
ται απάτην αρμόδια υπηρεσία της Βουλής με τη σύνταξη, 
κάτω από το κείμενό τους, σχετικής πράξης, όπου σημει¬ 
ώνονται ο αριθμός, η ημερομηνία και η ώρα της κατάθε¬ 
σης. 

2. Προσθήκες ή τροπολογίες Βουλευτών και Υπουργών 
κατατίθενται τρεις τουλάχιστον ημέρες, πριν από την 
έναρξη της συζήτησης στην Ολομέλεια, στο Τμήμα δια¬ 
κοπής των εργασιών της Βουλής ή στην αρμόδια διαρκή 
επιτροπή. Σε περίπτωση αμφισβήτησης ο Πρόεδρος έρω¬ 
τά τη Βουλή, που αποφαίνεται αποκλειστικά με ανάταση 
ή έγερση και χωρίς συζήτηση.» 

ΑΡΘΡΟ 8 

1. Ο υπότιτλος του ΚΕΦΑΛΑΙΟΥ Β' συμπληρώνεται ως 
εξής: 

«ΕΠΕΞΕΡΓΑΣΙΑ ΚΑΙ ΕΞΕΤΑΣΗ - ΣΥΖΗΤΗΣΗ ΚΑΙ ΨΗ¬ 
ΦΙΣΗ ΤΩΝ ΝΟΜΟΣΧΕΔΙΩΝ ΚΑΙ ΠΡΟΤΑΣΕΩΝ ΝΟΜΩΝ 
ΑΠΟ ΤΙΣ ΕΠΙΤΡΟΠΕΣ» 

2. Το άρθρο 89 τροποποιείται ως εξής: 

α. Προστίθεται παρ. 3 που έχει ως εξής: 

«3.0 Πρόεδρος της Βουλής μπορεί, με σύμφωνη γνώμη 
της Διάσκεψης των Προέδρων, εκτιμώντας τις ανάγκες 
του νομοθετικού έργου, να παραπέμπει σχέδια και προτά¬ 
σεις νόμων σε οποιαδήποτε διαρκή επιτροπή, κατ’ εξαίρε¬ 
ση των οριζομένων στην παρ. 1. Στις περιπτώσεις αυτές με 
αποφάσεις του Προέδρου της Βουλής και ύστερα από 
σχετικές προτάσεις των Προέδρων των Κοινοβουλευτι¬ 
κών Ομάδων μπορεί να γίνει αντικατάσταση μελών μεταξύ 
των διαφόρων επιτροπών. Ομοίως, με τη σύμφωνη γνώμη 


της Διάσκεψης, μπορεί νομοσχέδιο ή πρόταση νόμου που 
εμπίπτει στο άρθρο 72 παρ. 2 του Συντάγματος να εισα- 
χθείγια συζήτηση και ψήφιση στην Ολομέλεια.» 

β. Η παρ. 3 αναριθμείται σε «4» και: 

- Οι λέξεις «στην αρμόδια» αντικαθίστανται με τις λέξεις 
«σε οποιαδήποτε». 

- Στο τέλος, προστίθεται η φράση «ή να ολοκληρωθεί η 
συζήτηση και ψήφισή τους στις περιπτώσεις του άρθρου 
70 παρ. 2 του Συντάγματος.» 

γ. Η παρ. 4 αναριθμείται σε «5». 

δ. Η παρ. 5 αναριθμείται σε «6». 

ε. Προστίθεται παρ. 7, που έχει ως ακολούθως: 

«7. Εάν στην ημερήσια διάταξη περιλαμβάνονται και νο¬ 
μοσχέδια ή προτάσεις νόμων για τα οποία μπορεί να 
εφαρμοστείτο άρθρο 70 παρ. 2του Συντάγματος, την επι¬ 
τροπή συγκαλεί ο Πρόεδρος της Βουλής. Στις περιπτώ¬ 
σεις αυτές ο Πρόεδρος της Βουλής μπορεί, για τις ανά¬ 
γκες του νομοθετικού έργου, να αναθέτει τη διεύθυνση 
των συνεδριάσεων, εκτός από τον Πρόεδρο και τον Αντι¬ 
πρόεδρο της επιτροπής, και σε έναν ή περισσότερους 
Αντιπροέδρους της Βουλής, οι οποίοι έχουν δικαιώματα 
και υποχρεώσεις μέλους της επιτροπής, όχι όμως και δι¬ 
καίωμα ψήφου, εκτός αν αναπληρώνουν μέλη της επιτρο¬ 
πής με τα οποία ανήκουν στην ίδια κοινοβουλευτική ομά¬ 
δα. 

Η έναρξη της καταρχήν συζήτησης πρέπει να απέχει 
τουλάχιστον μία εβδομάδα από την ημέρα κατάθεσης των 
σχεδίων ή προτάσεων νόμων και να έχουν τηρηθεί οι δια¬ 
τάξεις των άρθρων 73 παρ. 2, 3 και 5, 74 παρ.1,2, 4 και 5 
και 75 παρ. 1 και 3 του Συντάγματος και 85 παρ.6 του Κα¬ 
νονισμού.» 

3. Το άρθρο 90 τροποποιείται ως εξής: 

α. Η παρ. 1 αναδιατυπώνεται ως ακολούθως: 

«1. Ο συνολικός αριθμός των συνεδριάσεων κάθε διαρ¬ 
κούς επιτροπής για την επεξεργασία και την εξέταση του 
σχεδίου νόμου ή της πρότασης νόμου, καθορίζεται από 
τον Πρόεδρό της μετά προηγούμενη συνεννόηση με τον 
Πρόεδρο της Βουλής και δεν μπορεί να υπερβεί τις τέσ¬ 
σερις πλήρεις συνεδριάσεις, από τις οποίες η πρώτη δια¬ 
τίθεται για τη συζήτηση και ψήφιση επί της αρχής. Σε πε¬ 
ρίπτωση ακρόασης εξωκοινοβουλευτικών προσώπων η 
ψήφιση επί της αρχής του σχεδίου νόμου ή της πρότασης 
νόμου γίνεται στο τέλος της συνεδρίασης αυτής ή στην 
αρχή της αμέσως επόμενης συνεδρίασης.» 

β. Στην παρ. 2 η λέξη «τέσσερις» αντικαθίσταται με τη 
λέξη «πέντε». 

γ. Στις παρ. 1 έως 4 μετά τις λέξεις «σχεδίου νόμου» 
προστίθενται οι λέξεις « ή πρότασης νόμου». 

δ. Στο τέλος του πρώτου εδαφίου της παρ. 4 αντί του 
άρθρου «89 παρ. 3» τίθεται «89 παρ. 4». 

ε. Προστίθεται παρ. 6 που έχει ως εξής: 

«6. Οι διατάξεις του παρόντος άρθρου εφαρμόζονται 
και στις περιπτώσεις που οι διαρκείς επιτροπές ασκούν 

νομοθετικό έργο, σύμφωνα με το άρθρο 70 παρ. 2του Συ¬ 
ντάγματος.» 

4. Το άρθρο 91 τροποποιείται ως ακολούθως: 

α. Στην παρ. 2 ο χρόνος ομιλίας πέντε (5) λεπτά τροπο¬ 
ποιείται σε τρία (3) λεπτά. 

β. Οι παρ. 4 και 6 αναδιατυπώνονται ως ακολούθως: 

«4. Βουλευτής που δεν είναι μέλος διαρκούς επιτροπής 
μπορεί να παραστεί και να λάβει για πέντε (5) λεπτά το λό¬ 
γο επί της αρχής σχεδίου νόμου, που συζητείται σε αυτή 
κατά το άρθρο 70 παρ.2 του Συντάγματος. Βουλευτής 
που έχει υποβάλει πρόταση νόμου ή τροπολογία μπορεί 
να παραστεί κατά τη συζήτησή τους στην αρμόδια επι¬ 
τροπή της οποίας δεν είναι μέλος και να αναπτύξει 
προφορικά την πρόταση νόμου έως δέκα (10) λεπτά ή την 
τροπολογία έως τρία (3) λεπτά της ώρας.» 

«6. Μετά την επεξεργασία και την εξέταση του σχεδίου 
ή της πρότασης νόμου η αρμόδια διαρκής επιτροπή συ¬ 
ντάσσει και υποβάλλει προς τη Βουλή έκθεση, που 
υπογράφεται από τον Πρόεδρο και το Γραμματέα της επι¬ 
τροπής και περιέχει: α) τον αριθμό και τη διάρκεια των συ¬ 
νεδριάσεων μέσα στις οποίες έγινε η επεξεργασία και η 
εξέταση του σχεδίου ή της πρότασης νόμου, καθώς καιτα 
ονόματα των Βουλευτών που έλαβαν μέρος σ’ αυτές, β) 
την πρόταση της επιτροπής για την αποδοχή ή την απόρ¬ 
ριψη του σχεδίου ή της πρότασης νόμου ή την απόφασή 
της στις περιπτώσεις εφαρμογής του άρθρου 70 παρ. 2 
και γ) τις τροποποιήσεις που έγιναν δεκτές και σε περί¬ 
πτωση εκτεταμένων μεταβολών το κείμενο του σχεδίου ή 
της πρότασης νόμου όπως διαμορφώθηκε από την επι¬ 
τροπή και έγινε δεκτό από τον αρμόδιο Υπουργό ή όπως 
ψηφίστηκε από την επιτροπή στις περιπτώσεις εφαρμο¬ 
γής του άρθρου 70 παρ.2.» 

5. Στο άρθρο 92 η παρ. 4 αναδιατυπώνεται ως ακολού¬ 
θως: 

«4. Η έκθεση της επιστημονικής υπηρεσίας τυπώνεται 
και διανέμεται στους Βουλευτές δύο τουλάχιστον ημέρες 
πριν από τη συνεδρίαση της επιτροπής κατά την οποία 
έχει προγραμματιστεί η συζήτηση.» 

6. Το άρθρο 93 τροποποιείται ως εξής: 

α. Στην παρ. 6 ο χρόνος ομιλίας πέντε (5) λεπτά τροπο¬ 
ποιείται σε τρία (3) λεπτά. 

β. Στο τέλος της παρ. 7 διαγράφεται η φράση «ή από τα 
Τμήματα της επόμενης Συνόδου, εφόσον έχει αποφασι- 
στεί η σύσταση και η λειτουργία τους». 

7. Το άρθρο 94 αναδιατυπώνεται ως εξής: 

α. Στο τέλος της παρ.1 προστίθεται η φράση «με την 
εξαίρεση των περιπτώσεων που προβλέπονται στην 
παρ.4 του άρθρου 72 του Συντάγματος και με την επιφύ¬ 
λαξη της επόμενης παραγράφου.» 

β. Η παρ. 2 αντικαθίσταται ως εξής: 

«2. Ψηφισμένο σχέδιο ή πρόταση νόμου που αναπέμπε- 
ται κατά το άρθρο 42 του Συντάγματος συζητείται και ψη¬ 
φίζεται από την Ολομέλεια της Βουλής δύο φορές και σε 
δύο διαφορετικές συνεδριάσεις, που απέχουν μεταξύ 


τουςδύοτουλάχιστονημέρες. στηνπρώτη συζήτηση κατ’ 
αρχήν και κατ’ άρθρο και στη δεύτερη κατ’ άρθρο και στο 
σύνολο.» 

γ. Η παρ. 3 διαγράφεται και οι παρ. 4 και 5 αναριθμού- 
νται σε « 3» και «4» αντιστοίχως. 

8. Στο τέλος της παρ. 2 του άρθρου 95 προστίθεται η 
φράση «με την επιφύλαξη του άρθρου 64 παρ. 2 του Κα¬ 
νονισμού.» 

9. Το άρθρο 97 τροποποιείται ως εξής: 

α. Το εδάφιο α'της παρ. 1 αναδιατυπώνεται ως εξής: 

«α) Τα οκτώ (8) λεπτά της ώρας για τους πρώτους έξι 
βουλευτές που έχουν εγγράφει στον κατάλογο των ομι¬ 
λητών και τα δέκα (10) λεπτά της ώρας για τους λοιπούς 
βουλευτές που έχουν εγγράφει στον κατάλογο των ομι¬ 
λητών. 

β. Στις παρ. 1,2 και 3 οι χρόνοι ομιλίας είκοσι (20) λεπτά 
και τριάντα (30) λεπτά τροποποιούνται σε δεκαπέντε (15) 
λεπτά και είκοσι πέντε (25) λεπτά αντιστοίχως. 

γ. Στο τέλος της παρ. 4 οι λέξεις «κάθε φορά» αντικαθί¬ 
στανται με τη φράση «την πρώτη φορά και για τρία (3) λε¬ 
πτά της ώρας κάθε επόμενη φορά». 

δ. Η παρ. 5 διαγράφεται και οι παρ. 6 και 7 αναριθμού- 
νται σε «5» και «6» αντιστοίχως. 

10. Το άρθρο 99 τροποποιείται ως εξής: 

α. Στην παρ. 3 ο χρόνος ομιλίας πέντε (5) λεπτά τροπο¬ 
ποιείται σε τρία (3) λεπτά. 

β. Η παρ. 5 αναδιατυπώνεται ως ακολούθως: 

«5. Στους Προέδρους των Κοινοβουλευτικών Ομάδων η 
δευτερολογία επιτρέπεται για χρόνο που δεν μπορεί να 
υπερβαίνειτα δέκα (10) λεπτά της ώρας και στους Υπουρ¬ 
γούς τα δεκαπέντε (15) λεπτά της ώρας.» 

11. Το άρθρο 101 τροποποιείται ως εξής: 

α. Η παρ. 5 διαγράφεται με αντίστοιχη αναρίθμηση των 
παραγράφων 6, 7, 8 και 9. 

β. Στην παρ. 7 (νέα αρίθμηση 6) το άρθρο «74 παρ. 5εδ. 
β'» διορθώνεται σε «74 παρ. 5 εδ. γ'» και ο χρόνος ομιλίας 
πέντε (5) λεπτά τροποποιείται σε τρία (3) λεπτά. 

12. Το άρθρο 103 τροποποιείται ως εξής: 

α. Στην παρ. 1 ο χρόνος ομιλίας πέντε (5) λεπτά τροπο¬ 
ποιείται σε τέσσερα (4) λεπτά. 

β. Η παρ. 2 αναδιατυπώνεται ως ακολούθως: 

«2. Στη συζήτηση της προηγούμενης παραγράφου οι 
Υπουργοί και οι Πρόεδροι των Κοινοβουλευτικών Ομά¬ 
δων ακούγονται όποτε ζητήσουν το λόγο για τέσσερα (4) 
λεπτά της ώραςτηνπρώτη φορά και γιατρία (3) λεπτά της 
ώρας κάθε επόμενη φορά. Οι αναπληρωτές των Προέ¬ 
δρων των Κοινοβουλευτικών Ομάδων δικαιούνται επίσης 
να ομιλήσουν για τέσσερα (4) λεπτά την πρώτη φορά και 
γιατρία (3) λεπτά μέχρι δύο, ακόμη, φορές.» 

γ. Προστίθεται παρ. 3 που έχει ως εξής: 

«3. Εάν κατ’ εξαίρεση η συζήτηση γίνεται κατά ενότητες 

άρθρωνοχρόνοςομιλίαςτωνπαρ.Ι και2διπλασιάζεται. Η 
Βουλή ή η επιτροπή με πρόταση του Προέδρου μπορεί να 
αποφασίσει την περαιτέρω αύξηση του χρόνου ομιλίας.» 

13. Το άρθρο 105 αντικαθίσταται ως εξής: 

«Επανασυζήτηση και ψήφιση νομοσχεδίων και 

προτάσεων νόμων που απορρίφθηκαν από τη Βουλή 

Άρθρο 105 

1. Σχέδιο ή πρόταση νόμου που απορρίφθηκαν κατά την 
ψήφισή τους στο σύνολο από την Ολομέλεια ή το Τμήμα 
διακοπής των εργασιών της Βουλής, επειδή δεν έλαβαν 
το προβλεπόμενο από τα άρθρα 67 και 70 παρ. 5 του Συ¬ 
ντάγματος ελάχιστο ποσοστό ψήφων του όλου αριθμού 
των Βουλευτών, μπορούν να εισαχθούν για νέα συζήτηση 
και ψήφιση στην ίδια Σύνοδο ή στο Τμήμα διακοπής των 
εργασιών της Βουλής, αν στην ψηφοφορία εκείνη οι θετι¬ 
κές ψήφοι που είχαν λάβει ήταν περισσότερες από τις αρ¬ 
νητικές. 

2. Σχέδιο ή πρόταση νόμου της προηγούμενης παρα¬ 
γράφου μπορούν να εισαχθούν στη Βουλή μετά την πά¬ 
ροδο ενός μηνός.» 

14. Το άρθρο 108 τροποποιείται ως εξής: 

α. Στην παρ. 5 ο χρόνος ομιλίας δέκα (10) λεπτά τροπο¬ 
ποιείται σε πέντε (5) λεπτά. 

β. Προστίθεται παρ. 7 που έχει ως εξής: 

«7. Σχέδιο ή πρόταση νόμου που συζητήθηκε και ψηφί¬ 
στηκε στην αρμόδια διαρκή επιτροπή, εισάγεται σύμφω¬ 
να με την παρ. 4 του άρθρου 72 του Συντάγματος στην 
Ολομέλεια σε μία συνεδρίαση και συζητείται και ψηφίζε¬ 
ται ενιαία επί της αρχής, επί των άρθρων και στο σύνολο. 
Στην περίπτωση αυτή εφαρμόζονται αναλόγως οι διατά¬ 
ξεις των άρθρων 104 παρ. 5,6 και 7 και 107 παρ. 6,7,8 και 
9 εδάφιο πρώτο.» 

15. Το άρθρο 110 τροποποιείται ως εξής: 

α. Στον τίτλο του άρθρου και στις παρ. 1 και 6 διαγρά¬ 
φονται οι λέξεις «ιδιαίτερης σημασίας ή». 

β. Στην παρ. 6 οι χρόνοι ομιλίας είκοσι (20) λεπτά και δέ¬ 
κα (10) λεπτά τροποποιούνται σε δεκαπέντε (15) λεπτά 
και οκτώ (8) λεπτά, αντιστοίχως. 

γ. Στην παρ. 7 ο χρόνος ομιλίας οκτώ (8) λεπτά τροπο¬ 
ποιείται σε πέντε (5) λεπτά. 

ΑΡΘΡΟ 9 

1. Στο άρθρο 114 και στο τέλος της παρ. 2 προστίθεται 
η φράση «καιτου άρθρου 94 παρ. 2 του Κανονισμού.» 

2. Στο άρθρο 120 παρ. 4 η προθεσμία «ένα μήνα» τρο¬ 
ποποιείται σε «σαράντα ημέρες». 

3. Το άρθρο 121 τροποποιείται ως εξής: 

α. Στον τίτλο του άρθρου προστίθενται οι λέξεις «συζή¬ 
τηση και». 

β. Προστίθενται παρ. 2,3 και 4 που έχουν ως εξής: 

«2. Προσχέδιο του προϋπολογισμού του Κράτους κα¬ 


τατίθεται από τον αρμόδιο Υπουργό για συζήτηση στη 
διαρκή επιτροπή Οικονομικών Υποθέσεων την πρώτη 
Δευτέρα του Οκτωβρίου.» 

«3. Μετά την παραπομπή του προσχεδίου του προϋπο¬ 
λογισμού στη διαρκή επιτροπή, ο Πρόεδρος της Επιτρο¬ 
πής, αφού προηγουμένως συμβουλευτεί τους Προέ¬ 
δρους των Κοινοβουλευτικών Ομάδων, ορίζει από τα μέ¬ 
λη της ένα γενικό εισηγητή από κάθε κοινοβουλευτική 
ομάδα και ειδικούς εισηγητές από κάθε κοινοβουλευτική 
ομάδα.» 

«4. Η συζήτηση επί του προσχεδίου του προϋπολογι¬ 
σμού ολοκληρώνεται σε τρεις (3) συνεδριάσεις. Τα πρα¬ 
κτικά των συνεδριάσεων της διαρκούς Επιτροπής διαβι¬ 
βάζονται στον Υπουργό Οικονομικών.» 

γ. Η παρ. 2 αναριθμείται σε «5» και αντικαθίσταται ως 
εξής: 

«5. Ο Υπουργός Οικονομικών, λαμβάνοντας υπόψη τις 
παρατηρήσεις της επιτροπής, εισάγει τον προϋπολογι¬ 
σμό στη Βουλή σαράντα (40) τουλάχιστον ημέρες πριν 
αρχίσει το οικονομικό έτος.» 

δ. Η παρ. 3 αναριθμείται σε «6» και οι λέξεις της τελευ¬ 
ταίας σειράς «τις δύο ώρες» αντικαθίστανται με τις λέξεις 
«τη μία ώρα». 

ε. Η παρ. 4 αναριθμείται σε «7». 

στ. Η παρ. 5 αναριθμείται σε «8» και η φράση «οικονομι¬ 
κών υποθέσεων» διαγράφεται. 

ζ. Η παρ. 6 αναριθμείται σε «9» και αντικαθίσταται ως 
εξής: 

«9. Οι γενικοί και οι ειδικοί εισηγητές υποβάλλουν τις ει¬ 
σηγήσεις τους επί του προϋπολογισμού στην επιτροπή 
μέσα σε οκτώ ημέρες από την πρώτη συνεδρίασή της.» 

η. Η παρ. 7 αναριθμείται σε «10», η λέξη «τρεις» τροπο¬ 
ποιείται σε «τέσσερις» και οι λέξεις «οικονομικών υποθέ¬ 
σεων» διαγράφονται. 

θ. Η παρ. 8 αναριθμείται σε «11» και αντικαθίσταται ως 
εξής: 

«11. Η έκθεση της επιτροπής με τις εισηγήσεις των γε¬ 
νικών και ειδικών εισηγητών επί του προϋπολογισμού τυ¬ 
πώνονται και διανέμονται στους Βουλευτές τρεις τουλά¬ 
χιστον ημέρες πριν από την έναρξη της συζήτησης στην 
Ολομέλεια της Βουλής.» 

4. Το άρθρο 122 αντικαθίσταται ως εξής: 

«Κατάθεση και εξέταση του απολογισμού 
και του γενικού ισολογισμού του Κράτους 
από την αρμόδια επιτροπή 

Άρθρο 122 

1. Ο απολογισμός και ο γενικός ισολογισμός του 
Κράτους, συνοδευόμενα από την κατά το άρθρο 98 παρ. 1 
περ. ε'του Συντάγματος έκθεση του Ελεγκτικού Συνεδρί¬ 
ου, υποβάλλονται στη Βουλή το βραδύτερο μέσα σε ένα 
έτος από τη λήξη του οικονομικού έτους. 

2. Ο απολογισμός και ο γενικός ισολογισμός του 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3977 


Κράτους εισάγονται στη Βουλή από τον Υπουργό 
Οικονομικών, διανέμονται στους Βουλευτές και παραπέ- 
μπονταιγια εξέταση στην ειδική επιτροπή του άρθρου 3 ΙΑ. 

3. Η επιτροπή εξετάζει τον απολογισμό και το γενικό 
ισολογισμό του Κράτους σε δύο συνεδριάσεις και συ¬ 
ντάσσει σχετική έκθεση, η οποία τυπώνεται και διανέμεται 
στους Βουλευτές σύμφωνα με το άρθρο 121 παρ. 11. 

4. Ο απολογισμός και ο γενικός ισολογισμός του Κρά¬ 
τους συζητούνται εντός ενός έτους από την υποβολή 
τους στη Βουλή.» 

5. Το άρθρο 123 τροποποιείται ως εξής: 

α. Στην παρ. 1 οι λέξεις «, ο απολογισμός και ο γενικός 
ισολογισμός» διαγράφονται και οι λέξεις «συζητούνται 
και ψηφίζονται» διορθώνονται σε «συζητείται και ψηφίζε¬ 
ται». 

β. Στην παρ. 2, στο τέλος, προστίθεται η φράση «με την 
επιφύλαξη του άρθρου 65 παρ. 5.» 

γ. Στην παρ. 4: 

- στην πρώτη σειρά μετά τη λέξη «ομιλίας» προστίθενται 
οι λέξεις «στη συζήτηση του προϋπολογισμού». 

- Οι χρόνοι ομιλίας: «εξήντα (60) λεπτά», «πενήντα (50) 
λεπτά», «σαράντα (40) λεπτά» και «τριάντα (30) λεπτά» 
τροποποιούνται σε: «πενήντα (50) λεπτά», «σαράντα (40) 
λεπτά», «τριάντα (30) λεπτά» και «είκοσι (20) λεπτά» αντι- 
στοίχως. 

δ. Προστίθεται παρ. 8 που έχει ως εξής: 

«8. Η συζήτηση του απολογισμού και του γενικού ισο¬ 
λογισμού του Κράτους γίνεται σε δύο συνεδριάσεις με 
ανάλογη εφαρμογή του άρθρου 107.» 

ε. Η παρ. 8 αναριθμείται σε «9» και αναδιατυπώνεται ως 
εξής: 

«9. Η κύρωση στο σύνολο του απολογισμού και του γε¬ 
νικού ισολογισμού του Κράτους γίνεται μία μόνο φορά κα¬ 
τά υπουργεία και ειδικό ταμείο αποκλειστικά με ανάταση 
ή έγερση.» 

ΑΡΘΡΟ 10 

1. Το άρθρο 124 τροποποιείται ως εξής: 

α. Προστίθεται παρ. 3 (οι λοιπές παράγραφοι αναριθ- 
μούνται αντιστοίχως), που έχει ως εξής: 

«3. Ο κοινοβουλευτικός έλεγχος μπορεί να ασκείται και 
από το Τμήμα διακοπής των εργασιών της Βουλής και τις 
διαρκείς επιτροπές της συνόδου, σύμφωνα με τα άρθρα 
128Β και επόμενα.» 

β. Στην παρ. 6 (με τη νέα αρίθμηση 7) η διατύπωση «του 
άρθρου 130» διορθώνεται: «των άρθρων 130 και 138». 

γ. Στην παρ. 7 (με τη νέα αρίθμηση 8) η διατύπωση «του 
άρθρου 125 παρ. 6» διορθώνεται: «των άρθρων 125 παρ. 
6, 130 παρ. 8 και 138 παρ. 2» και στο τέλος της ίδιας πα¬ 
ραγράφου προστίθεται η φράση «με την επιφύλαξη των 
άρθρων 125 παρ. 6 και 126 παρ. 4». 

δ. Στις παρ. 6, 7 και 8 (με τη νέα αρίθμηση 7, 8 και 9) οι 
λέξεις «παρ. 3» διορθώνονται σε «παρ. 4». 


ε. Στην παρ. 9 (με τη νέα αρίθμηση 10) αντί της φράσης 
«υπό της Ολομέλειας» τίθεται η φράση «από την Ολομέ¬ 
λεια ή το Τ μήμα διακοπής των εργασιών». 

2. Στο άρθρο 125 η παρ. 6 αντικαθίσταται ως ακολού¬ 
θως: 

«6. Η υποχρέωση για απάντηση από τον Υπουργό ισχύ¬ 
ει και για τις αναφορές που κατατίθενται στο διάστημα 
που μεσολαβεί μεταξύ δύο συνόδων της Βουλής.» 

3. Στο άρθρο 126 η παρ. 5 αναριθμείται σε παρ. 6 και 
προστίθεται νέα παρ. 5 που έχει ως ακολούθως: 

«5. Οι ερωτήσεις απαντώνται από τους Υπουργούς και 
κατά τη διάρκεια της λειτου ργίας του Τμήματος διακοπής 
των εργασιών της Βουλής.» 

4. Προστίθεται άρθρο 128Β που έχει ως εξής: 

«Άρθρο 128Β 

Στην αρχή της πρώτης συνεδρίασης κάθε διαρκούς επι¬ 
τροπής, που διατίθεται για τη διεξαγωγή νομοθετικού έρ¬ 
γου, μπορεί, όπως προβλέπεται στο άρθρο 32, να διεξά¬ 
γεται συζήτηση, με πρωτοβουλία βουλευτών, για ένα ή 
δύο θέματα γενικότερης σημασίας ή ενδιαφέροντος της 
αρμοδιότητας του υπουργείου του οποίου σχέδιο νόμου 
συζητείταιή στην αρμοδιότητα του οποίου υπάγεταιη συ- 
ζητούμενη πρόταση νόμου. Η συζήτηση δεν μπορεί να 
διαρκέσει περισσότερο από μία μέχρι μιάμιση ώρα. 

Η επιλογή των θεμάτων και ο καθορισμός της σειράς 
συζήτησής τους γίνεται με ανάλογη εφαρμογή των δια¬ 
τάξεων του άρθρου132Α. 

Στη συζήτηση κάθε θέματος συμμετέχουν ο Βουλευτής 
- εισηγητής του για δέκα (10) λεπτά της ώρας, ο αρμόδιος 
Υπουργός για δέκα (10) λεπτά της ώρας, καθώς και έξι (6) 
Βουλευτές από τους οποίους ένας τουλάχιστον από κάθε 
κοινοβουλευτική ομάδα για τρία (3) λεπτά της ώρας ο κα¬ 
θένας. Δικαίωμα δευτερολογίας έχει ο Βουλευτής - ειση¬ 
γητής και ο Υπουργός για πέντε (5) λεπτά της ώρας ο κα¬ 
θένας.» 

5. Το άρθρο 130 τροποποιείται ως εξής: 

α. Το πρώτο εδάφιο της παρ. 1 αναδιατυπώνεται ως 
εξής: 

«1. Επίκαιρες ερωτήσεις συζητούνται στις συνεδριά¬ 
σεις της Ολομέλειας της Βουλής κάθε Δευτέρας, Πέ¬ 
μπτης και Παρασκευής. Στη συνεδρίαση της Ολομέλειας 
κάθε Τρίτης συζητούνται αναφορές και ερωτήσεις κατά 
τη διαδικασία της παρ. 5 του παρόντος άρθρου.» 

β. Το πρώτο εδάφιο της παρ. 2 αναδιατυπώνεται ως 
εξής: 

«2. Η επιλογή των επίκαιρων ερωτήσεων που υποβάλ¬ 
λονται μέχρι τη δεκάτη πρωινή της Δευτέρας και πρόκει¬ 
ται να συζητηθούν την Πέμπτη, γίνεται μέχρι τη δωδεκά- 
τη μεσημβρινή της Δευτέρας, εκείνων δε που υποβάλλο¬ 
νται μέχρι τη δεκάτη πρωινή της Τρίτης και πρόκειται να 
συζητηθούν την Παρασκευή, γίνεται μέχρι τη δωδεκάτη 
μεσημβρινή της Τρίτης.» 

γ. Το πρώτο εδάφιο της παρ. 4 αναδιατυπώνεται ως 
εξής: 

«4. Επίκαιρες ερωτήσεις που δεν επελέγησαν να συζη¬ 
τηθούν στη συνεδρίαση της Πέμπτης ή της Παρασκευής 
συζητούνται στη συνεδρίαση της αμέσως επόμενης Δευ¬ 
τέρας.» 

δ. Προστίθεται παρ. 8 που έχει ως εξής: 

«8. Επίκαιρες ερωτήσεις που απευθύνονται σε Υπουρ¬ 
γούς συζητούνται σ’ έναν κύκλο και στο Τμήμα διακοπής 
των εργασιών της Βουλής κάθε Τρίτη και Πέμπτη, σύμ¬ 
φωνα με το άρθρο 29. Στις περιπτώσεις αυτές οι επίκαι¬ 
ρες ερωτήσεις που πρόκειται να συζητηθούν την Τρίτη 
υποβάλλονται μέχριτη δεκάτη πρωινή της προηγούμενης 
Πέμπτης και αυτές που πρόκειται να συζητηθούν την Πέ¬ 
μπτη υποβάλλονται μέχρι τη δεκάτη πρωινή της Δευτέ¬ 
ρας. Η σειρά συζήτησης καθορίζεται με κλήρωση που διε- 
νεργείται σε συνεδρίαση της Διάσκεψης των Προέδρων, 
της διάταξης της παρ. 4 εφαρμοζομένης αναλόγως. 

Επίκαιρες ερωτήσεις που δεν συζητήθηκαν με την ανω¬ 
τέρω διαδικασία διαγράφονται.» 

6. Το άρθρο 135 τροποποιείται ως εξής: 

α. Στον τίτλο και στην παρ. 1 μετά τις λέξεις «ημερήσια 
διάταξη» προστίθενται οι λέξεις «της Ολομέλειας». 

β. Στο τρίτο εδάφιο της παρ. 6 ο χρόνος ομιλίας είκοσι 
(20) λεπτά τροποποιείται σε δεκαπέντε (15) λεπτά. 

γ. Το τελευταίο εδάφιο της ίδιας παραγράφου αναδια¬ 
τυπώνεται ως ακολούθως: 

«Η διάρκεια της ομιλίας του Υπουργού δεν μπορεί να 
υπερβεί τα είκοσι πέντε (25) λεπτά της ώρας.» 

7. Το άρθρο 138 τροποποιείται ως εξής: 

α. Η παρ. 2 αντικαθίσταται ως εξής: 

«2. Οι επίκαιρες επερωτήσεις συζητούνται κατά τη συ¬ 
νεδρίαση του κοινοβουλευτικού ελέγχου κάθε Δευτέρας 
στην Ολομέλεια και μια φορά κάθε πρώτη και τρίτη εβδο¬ 
μάδα, ημέρα Παρασκευή, στο Τμήμα διακοπής των εργα¬ 
σιών της Βουλής, στην πρώτη και στην τρίτη σύνθεσή 
του.» 

β. Στην παρ. 5: 

- Το πρώτο εδάφιο αναδιατυπώνεται ως εξής: 

«Ο Π ρόεδρος κάθε κοινοβουλευτικής ομάδας ή ο ειδικά 
ορισμένος γι’ αυτό αναπληρωτής του επιλέγει, έως την 
ογδόη νυκτερινή ώρα της Δευτέρας κατά το άρθρο 130 
παρ. 3, δύο από τις επίκαιρες επερωτήσεις που έχουν κα¬ 
ταθέσει Βουλευτές της κοινοβουλευτικής του ομάδας, 
αρμοδιότητας διαφορετικών υπουργείων.» 

- Στο τρίτο εδάφιο η φράση «ή επιλέξει μέχρι τριών επε- 
ρωτήσεων» αντικαθίσταται με τη φράση «ή δεν επιλέξει 
μέχρι δύο επερωτήσεις» και στο τελευταίο εδάφιο μετά τη 
λέξη «συζητούνται» προστίθενται οι λέξεις «στην Ολομέ¬ 
λεια». 

γ. Το πρώτο εδάφιο της παρ. 6 αναδιατυπώνεται ως 
εξής: 

«Από τις επερωτήσεις της προηγούμενης παραγράφου 
η Διάσκεψη των Προέδρων επιλέγει μία μόνο που εγγρά- 
φεται για συζήτηση στην ημερήσια διάταξη της Ολομέ¬ 


λειας ή του Τμήματος διακοπής των εργασιών της Βου¬ 
λής της αμέσως επόμενης Δευτέρας ή της αντίστοιχης 
Παρασκευής και λαμβάνοντας υπόψη το στοιχείο της επι- 
καιρότητας και συνεκτιμώντας πάντως και τους όρους 
του άρθρου 135 παρ. 1.» 

8. Στο ΜΕΡΟΣ ΤΡΙΤΟ «ΔΙΑΔΙΚΑΣΙΕΣ ΚΟΙΝΟΒΟΥΛΕΥΤΙ¬ 
ΚΟΥ ΕΛΕΓΧΟΥ» προστίθεται ΚΕΦΑΛΑΙΟ Ζ' με τίτλο 
«ΕΛΕΓΧΟΣ ΕΠΙ ΤΩΝ ΑΝΕΞΑΡΤΗΤΩΝ ΑΡΧΩΝ» στο οποίο 
εντάσσεται νέο άρθρο με τον αριθμό 138Α ως εξής: 

«Άρθρο 138Α 

1. Κάθε ανεξάρτητη αρχή υποβάλλει τον Οκτώβριο κά¬ 
θε έτους έκθεση για το έργο της στον Πρόεδρο της Βου¬ 
λής. Ο Πρόεδρος της Βουλής διαβιβάζει την έκθεση στη 
Μόνιμη Επιτροπή Θεσμών και Διαφάνειας ή στην αρμόδια 
διαρκή επιτροπή ή και σε συνιστώμενη κατά περίπτωση 
από τη Διάσκεψη των Προέδρων επιτροπή. 

2. Η αρμόδια Διαρκής Επιτροπή, η Μόνιμη Επιτροπή Θε¬ 
σμών και Διαφάνειας και η συνιστώμενη, τυχόν, κατά πε¬ 
ρίπτωση επιτροπή υποβάλλουν στον Πρόεδρο της Βου¬ 
λής τα πορίσματα των συζητήσεών τους για το έργο κάθε 
ανεξάρτητης αρχής, ο οποίος τα αποστέλλει στον αρμό¬ 
διο Υπουργό και την ελεγχόμενη αρχή. Στο πόρισμα περι¬ 
λαμβάνεται και η γνώμη της μειοψηφίας. Το άρθρο 43Α 
παρ. 5 εδ. α' εφαρμόζεται αναλόγως. 

3. Για την ακρόαση των Προέδρων ή μελών ανεξαρτή¬ 
των αρχών εφαρμόζονται αναλόγως οι διατάξεις του 
πρώτου εδαφίου της παρ. 1 του άρθρου 38 και των εδα¬ 
φίων πρώτου και δεύτερου της παρ. 6 του άρθρου 41 Α.» 

ΑΡΘΡΟ 11 

1. Στο άρθρο 141 στην παρ. 6 η λέξη «κατώτερη» αντι¬ 
καθίσταται με τη λέξη «μικρότερη». 

2. Στον τίτλο του Κεφαλαίου Ε' μετά τις λέξεις «ΤΟΥ 
ΠΡΟΕΔΡΟΥ ΤΗΣ ΔΗΜΟΚΡΑΤΙΑΣ» προστίθενται οι λέξεις 
«ΤΟΥ ΠΡΩΘΥΠΟΥΡΓΟΥ». 

3. Προστίθεται άρθρο 151Α που έχει ως εξής: 

«Πρόταση διαπίστωσης της αδυναμίας 
του Πρωθυπουργού να ασκήσει τα καθήκοντάτου 

Άρθρο 151Α 

1. Η πρόταση διαπίστωσης της αδυναμίας του Πρωθυ¬ 
πουργού να ασκήσει τα καθήκοντά του, κατά τους ορι¬ 
σμούς του άρθρου 38 παρ. 2 του Συντάγματος, υποβάλ¬ 
λεται από την απόλυτη πλειοψηφία των μελών της κοινο¬ 
βουλευτικής ομάδας του κόμματος στο οποίο ανήκει ο 
Πρωθυπουργός, εφόσον αυτό διαθέτει στη Βουλή την 
απόλυτη πλειοψηφία των εδρών. Εάν η κοινοβουλευτική 
ομάδα στην οποία ανήκει ο Πρωθυπουργός δεν διαθέτει 
την απόλυτη πλειοψηφία των εδρών, η πρόταση υποβάλ¬ 
λεται από τα 2/5 τουλάχιστον του όλου αριθμού των Βου¬ 
λευτών. 

2. Η πρόταση της παρ. 1 υποβάλλεται εγγράφως στον 
Πρόεδρο της Βουλής και εγγράφεται σε ειδική ημερήσια 
διάταξη εντός δύο ημερών από την υποβολή της. 

3. Η συζήτηση της πρότασης ολοκληρώνεται σε μία συ¬ 
νεδρίαση και το αργότερο ως τη δωδεκάτη νυκτερινή οπό¬ 
τε αρχίζει η ψηφοφορία. Στη συζήτηση μετέχουν έως πέ¬ 
ντε από τους Βουλευτές που υπογράφουν την πρόταση, 
έως πέντε άλλοι Βουλευτές που δεν είναι μέλη της κοινο¬ 
βουλευτικής ομάδας εκείνων που την υπέβαλαν, οι Πρόε¬ 
δροι των Κοινοβουλευτικών Ομάδων και η Κυβέρνηση. 

Για τη διάρκεια των αγορεύσεων εφαρμόζεται το άρθρο 
97. 

4. Η Βουλή αποφαίνεται με την απόλυτη πλειοψηφίατου 
όλου αριθμού των Βουλευτών, εάν συντρέχει αδυναμία 
για λόγους υγείας του Πρωθυπουργού να ασκήσει τα κα- 
θήκοντά του. 

5. Η ψηφοφορία είναι ονομαστική.» 

ΑΡΘΡΟ 12 

Τα άρθρα 153, 154, 155, 156, 157 και 158 αντικαθίστα¬ 
νται ως εξής: 

«Γενικές διατάξεις 
Άρθρο 153 

1. Η Βουλή έχει την αρμοδιότητα να ασκεί δίωξη ενα¬ 
ντίον όσων διατελούν ή διατέλεσαν μέλη της Κυβέρνησης 
ή Υφυπουργοί για ποινικά αδικήματα που τέλεσαν κατά 
την άσκηση των καθηκόντων τους, σύμφωνα με τις διατά¬ 
ξεις του άρθρου 86 του Συντάγματος και το νόμο για την 
ευθύνη των Υπουργών. 

2. Ο Πρόεδρος της Βουλής ανακοινώνει στην Ολομέ¬ 
λεια της Βουλής ή στο Τμήμα διακοπήςτων εργασιών της, 
αμέσως μετά την υποβολή τους, τα στοιχεία που διαβιβά¬ 
ζονται στη Βουλή, κατ’ εφαρμογή του άρθρου 86 παρ. 2 
εδ. β'του Συντάγματος. 

Πρόταση άσκησης δίωξης κατά μέλους 
της Κυβέρνησης ή Υφυπουργού 

Άρθρο 154 

1. Για την άσκηση δίωξης κατά το προηγούμενο άρθρο 
εναντίον προσώπου που είναι ή διατέλεσε μέλος της Κυ¬ 
βέρνησης ή Υφυπουργός απαιτείται πρόταση κα¬ 
τηγορίας και απόφαση της Βουλής που δέχεται την πρό¬ 
ταση αυτή. 

2. Η πρόταση για την άσκηση δίωξης κατά των προσώ- 
πωντηςπαρ. 1 του άρθρου 153 υποβάλλεταιγραπτώς και 
υπογράφεται τουλάχιστον από τριάντα (30) Βουλευτές, 
διαφορετικά, είναι απαράδεκτη. 

3. Η πρόταση για άσκηση δίωξης πρέπει να προσδιορί¬ 
ζει με σαφήνεια τις πράξεις ή τις παραλείψεις που σύμ¬ 
φωνα με το νόμο για την ευθύνη των Υπουργών είναι 
αξιόποινες και να μνημονεύει τις διατάξεις που παραβιά¬ 
στηκαν. 

Συζήτηση της πρότασης 
Άρθρο 155 

1. Όλα τα θέματα που σχετίζονται με τη διαδικασία πα- 


ραπομπήςτων μελώντης Κυβέρνησης και των Υφυπουρ¬ 
γών σε δίκη εγγράφονται σε ειδική ημερήσια διάταξη. 

2. Αμέσως μετά την κατάθεσή της η πρόταση άσκησης 
δίωξης ανακοινώνεται στην Ολομέλεια της Βουλής, τυ¬ 
πώνεται, διανέμεται στους Βουλευτές και εγγράφεται 
στην ειδική ημερήσια διάταξη της προηγούμενης παρα¬ 
γράφου μέσα σε δεκαπέντε ημέρες από την κατάθεσή 
της. 

3. Η συζήτηση περιορίζεται μόνο στη λήψη απόφασης 
για συγκρότηση ή όχι, ειδικής κοινοβουλευτικής επιτρο¬ 
πής για τη διεξαγωγή προκαταρκτικής εξέτασης. Κατά τη 
διάρκεια της συζήτησης η Βουλή μπορεί να επιτρέψει την 
εμφάνιση ενώπιον της του προσώπου κατά του οποίου 
στρέφεται η πρόταση άσκησης δίωξης προκειμένου να 
ακούσει τις απόψεις του. Σε κάθε περίπτωση έχει δικαίω¬ 
μα να υποβάλει στη Βουλή έγγραφο υπόμνημα, που κα¬ 
ταχωρίζεται στα Πρακτικά. 

4. Η συζήτηση για άλατα θέματα που αναφέρονται στο 
άρθρο 86 του Συντάγματος διεξάγεται σύμφωνα με το 
άρθρο 137 παρ. 2, που έχει ανάλογη εφαρμογή. 

5. Η ψηφοφορία για όλα τα ζητήματα του άρθρου 86του 
Συντάγματος είναι μυστική. Σ’ αυτήν δεν μετέχει εκείνος 
κατά του οποίου στρέφεται η πρόταση άσκησης δίωξης, 
αν είναι Βουλευτής. 

6. Η απόφαση για τη συγκρότηση επιτροπής λαμβάνε- 
ται με την απόλυτη πλειοψηφία του όλου αριθμού των 
Βουλευτών, άλλως η πρόταση απορρίπτεται ως προδή- 
λως αβάσιμη. 

7. Αν η Βουλή αποφασίσει να μη συγκροτηθεί η επιτρο¬ 
πή αυτή, δεν μπορεί να υποβληθεί νέα πρόταση άσκησης 
δίωξης στηριζόμενη στα ίδια πραγματικά περιστατικά. 

8. Αν για οποιονδήποτε άλλο λόγο, στον οποίο περιλαμ¬ 
βάνεται και η παραγραφή, δεν περατωθεί η διαδικασία 
που αφορά πρόταση άσκησης δίωξης κατά προσώπου 
που είναι ή διατέλεσε μέλος της Κυβέρνησης ή Υφυπουρ¬ 
γός, η Βουλή μπορεί, ύστερα από αίτηση του ίδιου ή των 
κληρονόμων του, να συστήσει ειδική επιτροπή στην οποία 
μπορεί να μετέχουν και ανώτατοι δικαστικοί λειτουργοί 
για τον έλεγχο της κατηγορίας. Η σχετική συζήτηση γίνε¬ 
ται σε μία συνεδρίαση. 

9. Στην ειδική επιτροπή της προηγούμενης παραγρά¬ 
φου προεδρεύει ένας από τους Αντιπροέδρους της Βου¬ 
λής. Ο αριθμός των μελών, η σύνθεση και η συγκρότησή 
της σε Σώμα καθορίζονται με την απόφαση της Βουλής. 
Με την ίδια απόφαση ορίζεται προθεσμία υποβολής του 
πορίσματος της. Μετά την υποβολή του πορίσματος, 
ύστερα από αίτηση του ενδιαφερομένου ή των κληρονό- 
μωντου ή πρόταση του ενός δεκάτου (1/10) του συνολι¬ 
κού αριθμού των Βουλευτών, μετά από απόφαση της Διά¬ 
σκεψης των Προέδρων διεξάγεται συζήτηση στη Βουλή, 
που ολοκληρώνεται σε μία συνεδρίαση. 

10. Με τη διαδικασία και την πλειοψηφία των ανωτέρω 
παραγράφων η Βουλή μπορεί οποτεδήποτε να ανακαλεί 
την απόφασή της ή να αναστέλλει τη δίωξη ή την προδι¬ 
κασία ή την κύρια διαδικασία. 

Διενέργεια προκαταρκτικής εξέτασης 
Άρθρο 156 

1. Αν η Βουλή αποφασίσει προκαταρκτική εξέταση, ορί¬ 
ζει από τα μέλη της δωδεκαμελή επιτροπή για τη διενέρ¬ 
γειά της. Συγχρόνως ορίζει και την προθεσμία μέσα στην 
οποία η επιτροπή οφείλει να υποβάλει το πόρισμά της και 
το σχετικό αποδεικτικό υλικό. Το πόρισμα της επιτροπής 
πρέπει να είναι αιτιολογημένο και να περιέχει σαφή άσκη¬ 
ση δίωξης. Η άποψη της τυχόν μειοψηφίας της επιτροπής 
καταχωρίζεται σε χωριστό κεφάλαιο του ίδιου πορίσματος. 

2. Ο αριθμός των μελών της επιτροπής αυξάνεται έτσι 
ώστε να εκπροσωπούνται με ένα (1) τουλάχιστον μέλος 
και κατ’ αναλογία πάντοτε της δύναμής τους όλες οι κατά 
τον Κανονισμό της Βουλής αναγνωριζόμενες Κοινοβου¬ 
λευτικές Ομάδες. 

3. Η επιτροπή συγκροτείται και λειτουργεί κατά τις δια¬ 
τάξεις των διαρκών κοινοβουλευτικών επιτροπών, που 
εφαρμόζονται αναλόγως. Μετά τη συγκρότησή της ορίζει 
δύο εισηγητές από τα μέλη της. 

4. Η επιτροπή έχει όλες τις αρμοδιότητες του εισαγγε¬ 
λέα πλημμελειοδικών, όταν αυτός διενεργεί προκαταρ¬ 
κτική εξέταση. Η επιτροπή μπορεί να αναθέσει σε εισαγ¬ 
γελέα πλημμελειοδικών ή σε εισαγγελέα εφετών τη διε¬ 
νέργεια ειδικότερων πράξεων, σχετιζομένων με το 
αντικείμενο της προκαταρκτικής εξέτασης. Εκείνος κατά 
του οποίου στρέφεται η πρόταση άσκησης δίωξης καλεί¬ 
ται από την επιτροπή να δώσει εξηγήσεις, αν το επιθυμεί. 

5. Το πόρισμα της επιτροπής και το σχετικό αποδεικτικό 
υλικό υποβάλλονται στον Πρόεδρο της Βουλής, ο οποίος 
ανακοινώνει στη Βουλή την κατάθεσή τους. 

6. Το πόρισμα τυπώνεται και διανέμεται στους Βουλευ¬ 
τές μέσα σε δέκα ημέρες από την κατάθεσή του. 

7. Οι Βουλευτές, καθώς και εκείνος κατά του οποίου 
στρέφεται η πρόταση άσκησης δίωξης, δικαιούνται να λά¬ 
βουν γνώση του αποδεικτικού υλικού που έχει κατατεθεί 
στη Βουλή. 

8. Αν η επιτροπή δεν υποβάλει εμπρόθεσμα το πόρισμά 
της, η Βουλή είτε παρατείνει την προθεσμία είτε προχω¬ 
ρεί χωρίς πόρισμα στη συζήτηση της πρότασης για την 
άσκηση δίωξης. 

9. Οι εξουσίες της επιτροπής δεν αναστέλλονται με τη 
λήξη της συνόδου, παύουν όμως με τη διάλυση της Βου¬ 
λής ή με τη λήξη της βουλευτικής περιόδου. 

10. Αν διαλυθεί η Βουλή ή λήξει η βουλευτική περίοδος 
και δεν έχει κατατεθεί το πόρισμα της επιτροπής, η Βου¬ 
λή κατά την πρώτη τακτική σύνοδο της νέας περιόδου 
ορίζει νέα επιτροπή για τη διενέργεια ή τη συνέχιση της 
προκαταρκτικής εξέτασης, με την επιφύλαξη της διάτα¬ 
ξης του άρθρου 86παρ.3 εδάφιο δεύτερο του Συντάγμα¬ 
τος. 

Συζήτηση του πορίσματος της επιτροπής 
Άρθρο 157 

1. Μέσα σε πέντε ημέρες από τη διανομή του πορί¬ 


σματος της επιτροπής στους Βουλευτές καταρτίζεται ει¬ 
δική ημερήσια διάταξη της Ολομέλειας της Βουλής. 

2. Η συζήτηση αρχίζει το αργότερο σε δεκαπέντε ημέ¬ 
ρες από την κοινοποίηση της ειδικής ημερήσιας διάτα¬ 
ξης, είναι γενική και αναφέρεται στην παραδοχή ή μη της 
πρότασης για την άσκηση δίωξης. Κατά τη διάρκεια της 
συζήτησης η Βουλή μπορεί να καλέσει εκείνον κατά του 
οποίου στρέφεται η πρόταση άσκησης δίωξης και αν ακό¬ 
μη δεν είναι μέλος της Κυβέρνησης, Υφυπουργός ή Βου¬ 
λευτής, να εμφανιστεί ενώπιον της και να ακουστεί. Το τε¬ 
λευταίο εδάφιο της παρ. 3 του άρθρου 155 εφαρμόζεται 
αναλόγως. 

3. Αμέσως μετά τη λήξη της συζήτησης διεξάγεται μυ¬ 
στική ψηφοφορία για την πρόταση της επιτροπής και χω¬ 
ριστά για κάθε καταγγελλόμενη πράξη ή παράλειψη, για 
την οποία ζητείται άσκηση δίωξης. Η απόφαση λαμβάνε- 
ται με την απόλυτη πλειοψηφία του όλου αριθμού των 
Βουλευτών. 

4. Αν μετά την κατάθεση του πορίσματος της επιτροπής 
λήξει η σύνοδος ή διαλυθεί η Βουλή ή λήξει η βουλευτική 
περίοδος, η γενική συζήτηση για το παραδεκτό της πρό¬ 
τασης διεξάγεται κατά περίπτωση στην επόμενη σύνοδο 
ή στην πρώτη σύνοδο της νέας βουλευτικής περιόδου, με 
την επιφύλαξη της διάταξης του άρθρου 86παρ.3εδάφιο 
δεύτερο του Συντάγματος. 

5. Αν απορριφθείτο πόρισμα της επιτροπής, δεν μπορεί 
να υποβληθεί νέα πρόταση άσκησης δίωξης εναντίον του 
ίδιου προσώπου στηριζόμενη στα ίδια πραγματικά περι¬ 
στατικά. 

Κλήρωση μελών του Ειδικού Δικαστηρίου, του 

Δικαστικού Συμβουλίου και της εισαγγελικής αρχής 

Άρθρο 158 

1. Αν η Βουλή αποφασίσει την άσκηση δίωξης, προχω¬ 
ρεί στην κλήρωση τωντακτικών και αναπληρωματικών με¬ 
λών του Ειδικού Δικαστηρίου, του Δικαστικού Συμβουλί¬ 
ου και της εισαγγελικής αρχής, σύμφωνα με το άρθρο 86 
του Συντάγματος και το νόμο περί ευθύνης Υπουργών. 

2. Η κλήρωση των τακτικών και αναπληρωματικών με¬ 
λών του Ειδικού Δικαστηρίου ενεργείται ενώπιον της 
Ολομέλειας της Βουλής από τον Πρόεδρό της. Τα ονόμα¬ 
τα των μελών του Συμβουλίου της Επικράτειας και του 
Αρείου Πάγου, που μπορούν να μετέχουν στη σύνθεση 
του Ειδικού Δικαστηρίου και του Δικαστικού Συμβουλίου, 
κατά το άρθρο 86 παρ. 4, αποστέλλονται από τον Υπουρ¬ 
γό Δικαιοσύνης, μετά από σχετική πρόσκληση του Προέ¬ 
δρου της Βουλής. Αν δεν είναι εφικτή η συγκρότηση του 
Ειδικού Δικαστηρίου ή του Δικαστικού Συμβουλίου, 
επακολουθεί νέα κλήρωση με την ίδια διαδικασία για τη 
συμπλήρωση της σύνθεσης του Ειδικού Δικαστηρίου ή 
του Δικαστικού Συμβουλίου. 

3. Αν δεν γίνει ή διακοπεί η κλήρωση των μελών του Ει¬ 
δικού Δικαστηρίου ή του Δικαστικού Συμβουλίου, επειδή 
έληξε η σύνοδος, διαλύθηκε η Βουλή ή έληξε η βουλευτι¬ 
κή περίοδος, η εκλογή και η κλήρωση ενεργείται με την 
επανάληψη των εργασιών της Βουλής στην επόμενη 

σύνοδο ή στην πρώτη σύνοδο της νέας βουλευτικής πε¬ 
ριόδου, με την επιφύλαξη της διάταξης του άρθρου 86 
παρ.3 εδάφιο δεύτερο του Συντάγματος. 

4. Αμέσως μετά τη διενέργεια της κατά την παράγραφο 
2 κλήρωσης ο Πρόεδρος της Βουλής αποστέλλει στον 
Πρόεδρο του Συμβουλίου της Επικράτειας ή στον Πρόε¬ 
δρο του Αρείου Πάγου την απόφαση της Βουλής για την 
άσκηση δίωξης, τα ονόματα των τακτικών και αναπληρω¬ 
ματικών μελών που κληρώθηκαν και όλη τη σχετική 
δικογραφία.» 

ΑΡΘΡΟ 13 

1. Στο άρθρο 160 η παρ. 1 αντικαθίσταται ως εξής: 

«1. Συνιστάται Επιστημονική Υπηρεσία της Βουλής που 
αποτελείται από: α) την πρώτη διεύθυνση Επιστημονικών 
Μελετών, β) τη δεύτερη διεύθυνση Επιστημονικών Μελε¬ 
τών, γ) τη διεύθυνση Πληροφορικής και νέων Τεχνολο¬ 
γιών και δ) τη διεύθυνση Βιβλιοθήκης της Βουλής.» 

2. Το άρθρο 161 τροποποιείται ως ακολούθως: 

α. Η παρ. 1 διαμορφώνεται ως εξής: 

«1. Το επιστημονικό συμβούλιο της Βουλής είναι εννεα- 
μελές και συγκροτείται από έναν καθηγητή πανεπιστημί¬ 
ου με ειδίκευση στο συνταγματικό και εμπειρία στο κοινο¬ 
βουλευτικό δίκαιο ως πρόεδρο, έναν καθηγητή του δημο¬ 
σίου δικαίου, έναν καθηγητή του ιδιωτικού δικαίου, έναν 
καθηγητή του ευρωπαϊκού δικαίου, έναν καθηγητή του 
ποινικού δικαίου, έναν καθηγητή της πολιτικής επιστή¬ 
μης, έναν καθηγητή των οικονομικών, έναν καθηγητή της 
στατιστικής και έναν καθηγητή της πληροφορικής. Τα 
τρία πρώτα μέλη πρέπει να είναι καθηγητές πρώτης βαθ¬ 
μίδας εν ενεργεία ή μη. 

Το επιστημονικό συμβούλιο συνεδριάζει υπό την προε¬ 
δρία του προέδρου του, είτε εν ολομέλεια είτε κατά τμή¬ 
ματα, η σύνθεση των οποίων ορίζεται από τον Πρόεδρο 
της Βουλής, ύστερα από εισήγηση του προέδρου του.» 

β. Η παρ. 4 διαμορφώνεται ως εξής: 

«4. Στην αρμοδιότητα του επιστημονικού συμβουλίου 
υπάγονται: α) ο προγραμματισμός, η εποπτεία και ο απο¬ 
λογισμός των ερευνητικών εργασιών και μελετών των δι¬ 
ευθύνσεων επιστημονικών μελετών, της διεύθυνσης πλη¬ 
ροφορικής και νέων τεχνολογιών και της διεύθυνσης βι¬ 
βλιοθήκης. Στο πλαίσιο αυτό το επιστημονικό συμβούλιο 
διαγράφει, κατά το πρώτο δεκαπενθήμερο κάθε συνό¬ 
δου, θεματικούς άξονες μελέτης και έρευνας και υπο¬ 
βάλλει σχετικά εισηγήσεις στον Πρόεδρο της Βουλής 
προς έγκριση και απολογιστικές εκθέσεις στο τέλος κάθε 
συνόδου, β) η εποπτεία της βιβλιογραφικής ενημέρωσης 
της βιβλιοθήκης. Παραγγελίες του επιστημονικού συμ¬ 
βουλίου ή του προέδρου του για προμήθεια βιβλίων και 
έντυπου υλικού εκτελούνται με έγκριση του Προέδρου 
της Βουλής, γ) η διεξαγωγή σεμιναρίων στις διευθύνσεις 
που συγκροτούν την επιστημονική υπηρεσίατης Βουλής, 
δ) η εισήγηση για την επιλογή των διευθυντών και του επι¬ 
στημονικού προσωπικού των διευθύνσεων επιστημονι¬ 
κών μελετών, ε) η εποπτεία των επιστημονικών δημοσι¬ 


ευμάτων της υπηρεσίας, στ) η εισήγηση για τη συνεργα¬ 
σία με τις ανάλογες υπηρεσίες άλλων κοινοβουλίων και 
διεθνών οργανισμών και η συστηματική παρακολούθηση 
του έργου τους για την κατάρτιση συγκριτικών μελετών. 

Στην αρμοδιότητα του προέδρου του επιστημονικού 
συμβουλίου υπάγονται: α) η ανάθεση της θεώρησης των 
εκθέσεων της επιστημονικής υπηρεσίας επί των σχεδίων 
και των προτάσεων νόμων στα μέλη του επιστημονικού 
συμβουλίου, β) ο συντονισμός της συνεργασίας των δι¬ 
ευθύνσεων που συγκροτούν την επιστημονική υπηρεσία 
της Βουλής.» 

3. Το άρθρο 162 τροποποιείται ως ακολούθως: 

α. Ο τίτλος διορθώνεται ως εξής: «Διευθύνσεις Επιστη¬ 
μονικών Μελετών». 

β. Η παρ. 1 αντικαθίσταται ως εξής: 

«1. Στην πρώτη και δεύτερη διεύθυνση επιστημονικών 
μελετών συνιστώνται και κατανέμονται με αποφάσεις του 
Προέδρου της Βουλής τα ακόλουθα τμήματα: α) πρώτο 
τμήμα νομοτεχνικής επεξεργασίας σχεδίων και προτάσε¬ 
ων νόμων, β) δεύτερο τμήμα νομοτεχνικής επεξεργασίας 
σχεδίων και προτάσεων νόμων, γ) τμήμα κοινοβουλευτι¬ 
κών ερευνών και μελετών, δ) τμήμα ευρωπαϊκών μελετών, 
ε) τμήμα διεθνών και αμυντικών μελετών, στ) τμήμα μελε¬ 
τών οικονομίας και περιβάλλοντος, ζ) τμήμα τεκμηρίωσης 
και η) τμήμα γραμματείας. Το έργο των τμημάτων τελεί 
υπό το συντονισμό του προϊσταμένου της αντίστοιχης δι¬ 
εύθυνσης, ο οποίος είναι αρμόδιος για την εκτέλεση των 
οδηγιώντου επιστημονικού συμβουλίου και την προς αυ¬ 
τό εισήγηση των υπηρεσιακών θεμάτων.» 

γ. Στην παρ. 2: 

α.α. Το πρώτο εδάφιο αντικαθίσταται ως εξής: 

«Οι προϊστάμενοι των διευθύνσεων και των επτά πρώ¬ 
των τμημάτων της προηγούμενης παραγράφου, καθώς 
και οι επιστημονικοί συνεργάτες και οι ειδικοί επιστημονι¬ 
κοί συνεργάτες που τα στελεχώνουν, διορίζονται ύστερα 
από προκήρυξη που αναφέρει τα απαιτούμενα προσόντα. 
Οι υπηρετούντες κατά τη δημοσίευση του παρόντος 
προϊστάμενοι και επιστημονικοί συνεργάτες καταλαμβά¬ 
νουν αυτοδικαίως με απόφαση του Προέδρου της Βου¬ 
λής αντίστοιχες θέσεις.» 

β.β. Στο τελευταίο εδάφιο πριν από τη λέξη «ισχύει» 
προστίθενται οι λέξεις «όπως τροποποιήθηκε». 

δ. Στην παρ. 3: 

α.α. Οι λέξεις της πρώτης σειράς «της διεύθυνσης» 
αντικαθίστανται με τις λέξεις «των διευθύνσεων». 

ββ. Η παρ. 3 συμπληρώνεται ως εξής: 

«και η παροχή της αναγκαίας επιστημονικής συνδρο¬ 
μής προς τις αντίστοιχες κοινοβουλευτικές αντιπροσω¬ 
πείες της Βουλής των Ελλήνων, στ) η παρακολούθηση 
των εργασιών των διασκέψεων της Ευρωπαϊκής Ένωσης 
και των διεθνών οργανισμών, καθώς και διεθνών συνε¬ 
δρίων, η ενημέρωση της Βουλής για το αντικείμενό τους 
και η παροχή της αναγκαίας επιστημονικής συνδρομής 
προς τους βουλευτές ή τις κοινοβουλευτικές αντιπροσω- 

πείες, ζ) η συνεργασία με τον τομέα προγραμματισμού, 
έρευνας και μελετώντου «Ιδρύματος της Βουλής των Ελ¬ 
λήνων για τον Κοινοβουλευτισμό και τη Δημοκρατία». 

ε. Η παρ. 5 αναδιατυπώνεται ως εξής: 

«5. Μεαπόφασητου Προέδρουτης Βουλής μπορούννα 
διατίθενται επιστημονικοί συνεργάτες των διευθύνσεων 
επιστημονικών μελετών στις κοινοβουλευτικές επιτροπές 
για την αρτιότερη νομοτεχνική επεξεργασία των νομο¬ 
σχεδίων και προτάσεων νόμων, καθώς και την παροχή κά¬ 
θε επιστημονικής συνδρομής. Οι επιστημονικοί συνεργά¬ 
τες παρέχουν πληροφορίες σε συγκεκριμένα ερωτήματα 
των Προέδρων των Επιτροπών.» 

στ. Η παρ. 7 αντικαθίσταται ως εξής: 

«7. Εντός τριμήνου από τη θέση σε ισχύ του παρόντος, 
ο Πρόεδρος της Βουλής εκδίδει με απόφασή του και 
ύστερα από γνώμη του επιστημονικού συμβουλίου, ειδικό 
εσωτερικό κανονισμό της επιστημονικής υπηρεσίας, σύμ¬ 
φωνα με το άρθρο 94 του Κανονισμού της Βουλής (Μέρος 
Β'), με τον οποίο μπορεί να τροποποιούνται και να συ¬ 
μπληρώνονται οι διατάξεις των άρθρων 160-163 του πα¬ 
ρόντος για την επιστημονική υπηρεσία της Βουλής και ο 
οποίος επίσης μπορεί να τροποποιείται και να συμπληρώ¬ 
νεται με όμοιες αποφάσεις που δημοσιεύονται στην Εφη¬ 
μερίδα της Κυβερνήσεως.» 

ζ. Η παρ. 8 αντικαθίσταται ως εξής: 

«8. Συνιστώνται στις διευθύνσεις επιστημονικών μελε¬ 
τών σαράντα οκτώ (48) θέσεις επιστημονικών συνεργα¬ 
τών με σχέση εργασίας ιδιωτικού δικαίου αορίστου χρό¬ 
νου. Οι επιστημονικοί συνεργάτες των διευθύνσεων επι¬ 
στημονικών μελετών που θα προσλαμβάνονται εφεξής 
πρέπει να είναι κάτοχοι διδακτορικού διπλώματος στο 
αντικείμενο της θέσης στην οποία προσλαμβάνονται. Η 
κατανομή όλων των θέσεων επιστημονικών συνεργατών 
στα τμήματα των διευθύνσεων γίνεται με απόφαση του 
Προέδρου της Βουλής, μετά από εισήγηση του Επιστη¬ 
μονικού Συμβουλίου. Η πλήρωση των θέσεων αυτών και η 
υπηρεσιακή τους σχέση ρυθμίζονται αναλόγως με τις 
παρ. 2 και 3 του προηγούμενου άρθρου. Προς κάλυψη 
υπηρεσιακών αναγκών ο Πρόεδρος της Βουλής μπορεί, 
με απόφασή του που εκδίδεται ύστερα από εισήγηση του 
Επιστημονικού Συμβουλίου, να μεταβάλλει την αριθμητι¬ 
κή σύνθεση των τμημάτων των διευθύνσεων επιστημονι¬ 
κών μελετών. Μπορεί επίσης, με εισήγηση του Επιστημο¬ 
νικού Συμβουλίου, να μετακινεί υπηρετούντες επιστημο¬ 
νικούς συνεργάτες από τμήμα σε τμήμα και από 
διεύθυνση σε διεύθυνση. 

η. Προστίθεται παρ. 9 που έχει ως εξής: 

«9. α) Για την υποστήριξη του έργου του επιστημονικού 
συμβουλίου συνιστώνται δύο (2) θέσεις ειδικών επιστη¬ 
μονικών συνεργατών, με σχέση εργασίας ιδιωτικού δικαί¬ 
ου αορίστου χρόνου, που διαθέτουν μεταπτυχιακό τίτλο 
σπουδών στο γνωστικό αντικείμενο για το οποίο προ¬ 
σλαμβάνονται και μία (1) θέση γραμματέα με σχέση ερ¬ 
γασίας ιδιωτικού δικαίου αορίστου χρόνου, με εμπειρία 
στην οργάνωση βιβλιοθήκης. 

β) Στις διευθύνσεις επιστημονικών μελετών συνιστώ- 


νται και τριάντα δύο (32) θέσεις ειδικών επιστημονικών 
συνεργατών με μεταπτυχιακό τίτλο σπουδών στο γνωστι¬ 
κό αντικείμενο για το οποίο προσλαμβάνονται και με σχέ¬ 
ση εργασίας ιδιωτικού δικαίου αορίστου χρόνου. Οι ειδι¬ 
κοί επιστημονικοί συνεργάτες κατανέμονται στα τμήματα 
των διευθύνσεων επιστημονικών μελετών με απόφαση 
του Προέδρου της Βουλής ύστερα από εισήγηση του Επι¬ 
στημονικού Συμβουλίου. Για την τεχνική επιστημονική 
υποστήριξη των διαρκών και λοιπών κοινοβουλευτικών 
επιτροπών επιτρέπεται να διατίθενται, κατά τα ανωτέρω, 
έως δύο (2) ειδικοί επιστημονικοί συνεργάτες ανά επιτρο¬ 
πή σε γνωστικό αντικείμενο αντίστοιχο προς την αρμο¬ 
διότητα κάθε επιτροπής. 

Για το προσωπικό της παραγράφου αυτής ισχύουν κα¬ 
τά τα λοιπά οι διατάξεις της παρ. 8.» 

θ. Η παρ. 9 αναριθμείται σε «10». 

4. Προστίθεται άρθρο 162Α που έχει ως εξής: 

«Άρθρο 162Α 

Με απόφαση του Προέδρου της Βουλής είναι δυνατή η 
ανάθεση επιστημονικών ή ερευνητικών έργων ή μελετών 
σε ερευνητικά κέντρα ή επιστημονικούς φορείς του ιδιω¬ 
τικού ή δημόσιου τομέα, προβλεπομένης καιτης σχετικής 
αμοιβής, ύστερα από εισήγηση του προέδρου του επι¬ 
στημονικού συμβουλίου.» 

5. Στο άρθρο 163 η παρ. 4 αναδιατυπώνεται ως εξής: 

«4. Οι παράγραφοι 4, 6 και 10 του άρθρου 162 εφαρμό¬ 
ζονται αναλόγως και για τη λειτουργία της διεύθυνσης 
πληροφορικής και νέων τεχνολογιών.» 

ΑΡΘΡΟ 14 

Α. Στην κατά την ΚΒ' Συνεδρίαση 15.11.1982 ληφθείσα 
απόφαση της Ολομέλειας της Βουλής (ΦΕΚ 137 Α'/ 
25.11.1982) γίνονται οι εξής τροποποιήσεις: 

α. Το άρθρο 1 αντικαθίσταται ως εξής: 

« Άρθρο 1 

1. Η Βουλή παρέχει τη δυνατότητα σε κάθε βουλευτή ή 
ευρωβουλευτή να προσλαμβάνει έναν επιστημονικό συ¬ 
νεργάτη της απόλυτης εμπιστοσύνης και ελεύθερης επι- 
λογήςτου, σύμφωνα με τους περιορισμούς και υποχρεώ¬ 
σεις που καθιερώνουν οι ακόλουθες διατάξεις. 

2. Όπου στην απόφαση αυτή αναφέρεται «συνεργάτης 
(γραμματέας)» νοείται εφεξής ο κατά την προηγούμενη 
παράγραφο «επιστημονικός συνεργάτης».» 

β. Στο άρθρο 2 προστίθενται παράγραφοι 1 και 2 που 
έχουν ως εξής (η ισχύουσα διάταξη του άρθρου 2 αριθ- 
μείται ως παρ. 3): 

«1. Τα προσόντα πρόσληψης επιστημονικών συνεργα¬ 
τών των βουλευτών ορίζονται διαζευκτικά ως εξής: 

α. ή διδακτορικό δίπλωμα Α.Ε.Ι. της ημεδαπής ή ισότι¬ 
μου της αλλοδαπής ή 

β. μεταπτυχιακός τίτλος σπουδών Α.Ε.Ι. της ημεδαπής 
ή ισότιμου της αλλοδαπής. 

2. Οι προσλαμβανόμενοι πρέπει να γνωρίζουν επιπλέον 
άριστα μία τουλάχιστον από τις γλώσσες αγγλική ή γαλ¬ 
λική. Η γνώση αυτή αποδεικνύεται, όπως και η επαγγελ¬ 
ματική εμπειρία που τυχόν υποβάλλεται, σύμφωνα με τις 
διατάξεις του άρθρου 73 του Κανονισμού της Βουλής 
(Μέρος Β' - ΦΕΚ 51 Α71997).» 

γ. Στο άρθρο 4 τα εδάφια α' και β' αντικαθίστανται ως 
εξής: 

«α. Οι αποδοχές των επιστημονικών συνεργατών είναι 
ίσες με τις αποδοχές ειδικού συμβούλου Μέλους της Κυ- 
βερνήσεως, όπως κάθε φορά ισχύουν, εφαρμοζομένων 
κατάταλοιπάκαιτωνδιατάξεωντωνάρθρων88παρ. 1 και 
89 παρ. 1 - 6 του Κανονισμού της Βουλής (Μέρος Β'- ΦΕΚ 
51 Α71997). 

β. Με αποφάσεις του Προέδρου της Βουλής, που δημο¬ 
σιεύονται στην Εφημερίδα της Κυβερνήσεως, μπορεί να 
καθορίζεται ειδικό επιμίσθιο ανάλογα με τα επιπλέον τυ¬ 
πικά προσόντα και την προϋπηρεσία των επιστημονικών 
συνεργατών στο γνωστικό αντικείμενο ή σε συναφές στο 
διδακτορικό ή μεταπτυχιακό τίτλο. Με τις ίδιες αποφά¬ 
σεις καθορίζονται επίσης τα αποδεικτικά μέσα, η διαδικα¬ 
σία και κάθε άλλη λεπτομέρεια. Ως προϋπηρεσία λαμβά- 
νεται υπόψη ο χρόνος υπηρεσίας στον ιδιωτικό ή δημόσιο 
τομέα, ο χρόνος άσκησης ελεύθερου επαγγέλματος και ο 
χρόνος άσκησης για τη λήψη επαγγελματικής άδειας.» 

Β. Η ισχύς των ανωτέρω διατάξεων αρχίζει από την ψή¬ 
φισή τους. 

Γ. Μετά το άρθρο 114 του Κανονισμού της Βουλής (Μέ¬ 
ρος Β' - ΦΕΚ 51 Α'/1997) προστίθεται άρθρο 114Α, που 
έχει ως εξής: 

«Άρθρο 114Α 
Συνεργάτες (γραμματείς) 

1. Οι υπηρετούντες κατά την ψήφιση του παρόντος, δυ¬ 
νάμει των κατά την ΚΒ' Συνεδρίαση/15.11.1982 (ΦΕΚ 137 
Α'/25.11.1982), και την κατά την ΟΘ' Συνεδρία¬ 
ση/13.2.1997 (ΦΕΚ 23Α726.2.1997) ληφθεισών αποφάσε¬ 
ων της Ολομέλειας της Βουλής ως συνεργάτες (γραμμα¬ 
τείς), οι οποίοι δεν έχουν τα προσόντα είτε διδακτορικού 
διπλώματος ή μεταπτυχιακού τίτλου σπουδών Α.Ε.Ι. της 
ημεδαπής ή ισότιμου της αλλοδαπής, διορίζονται σε προ¬ 
σωποπαγείς θέσεις των κλάδων ΠΕΙ ή ΤΕ1 ή ΔΕΙ ή ΥΕ1 
της Βουλής, οι οποίες συνιστώνται με την απόφαση διο¬ 
ρισμού. Ο διορισμός γίνεται ύστερα από αίτηση του εν¬ 
διαφερομένου, που υποβάλλεται εντός αποκλειστικής 
προθεσμίας τριών (3) μηνών από την πρόσληψη αντιστοί- 
χως του προβλεπόμενου από το άρθρο 1 της πρώτης των 
ανωτέρω αποφάσεωντης Ολομέλειας της Βουλής, όπως 
ισχύει, επιστημονικού συνεργάτη και πάντως από τη λήξη 
τωνεργασιώντης βουλευτικής περιόδου, μέχριτην οποία 
εξακολουθεί να ισχύει η σύμβαση εργασίας του και ολο¬ 
κληρώνεται με τη δημοσίευση της σχετικής πράξεως 
στην Εφημερίδα της Κυβερνήσεως. Για το διορισμό πρέ¬ 
πει να συντρέχουν οι προϋποθέσεις που ορίζονται από 
τον Κανονισμό της Βουλής πληντου ανώτατου ορίου ηλι¬ 
κίας διορισμού. Η ανωτέρω προθεσμία αρχίζει από την 
αφυπηρέτησή τους από το στράτευμα ή για όσους δεν 


έχουν υποχρέωση στράτευσης από τη συμπλήρωση του 
κατώτατου ορίου ηλικίας. 

2. Οι κατά τα ανωτέρω διοριζόμενοι μετατάσσονται 
αμέσως σε κενές θέσεις νομαρχιακών αυτοδιοικήσεων 
και Ν .Π .Δ.Δ. ειδικότητας αντίστοιχης ή παρεμφερούς των 
τυπικών τους προσόντων, άλλως σε κλάδους διοικητι¬ 
κούς αντίστοιχης κατηγορίας. Ο χρόνος υπηρεσίας ως 
συνεργάτη (γραμματέα), δυνάμει των ανωτέρω αποφά¬ 
σεων της Ολομέλειας της Βουλής, λογίζεται για κάθε πε¬ 
ρίπτωση ως χρόνος πραγματικής και συντάξιμης δημό¬ 
σιας υπηρεσίας. 

3. Με την αίτηση διορισμού δηλώνονται υποχρεωτικά 
και οι φορείς (Ν.Α. ή Ν.Π.Δ.Δ.), μέχρι τρεις, στους 
οποίους επιθυμεί να μεταταγεί ο ενδιαφερόμενος. Για 
τη μετάταξη αυτή απαιτείται η σύμφωνη γνώμη του αρ¬ 
μόδιου για τους υπαλλήλους της Βουλής Υπηρεσιακού 
Συμβουλίου, με βάση τις κενές θέσεις των οικείων φο¬ 
ρέων. 

4. Η μετάταξη γίνεται με κοινή απόφαση του Προέδρου 
της Βουλής και του Υπουργού Εσωτερικών, Δημόσιας Δι¬ 
οίκησης και Αποκέντρωσης. Μέχρι την ολοκλήρωση της 
διαδικασίας μετατάξεως δεν γίνεται ανάληψη υπηρεσίας 
στη Βουλή. Η ισχύς των αποφάσεων μετατάξεως αρχίζει 
δέκα (10) ημέρες από τη δημοσίευσή τους στην Εφημερί¬ 
δα της Κυβερνήσεως. 

5. Με αποφάσεις του Προέδρου της Βουλής γίνονται οι 
απαραίτητες μεταφορές πιστώσεων από τον Προϋπολο¬ 
γισμό της Βουλής και ρυθμίζεται κάθε άλλη λεπτομέρεια. 

6. Οι κατά τα ανωτέρω διατάξεις ισχύουν και για 
όσους υπηρέτησαν δυνάμει των ανωτέρω αποφάσεων 
της Ολομέλειας της Βουλής, ως συνεργάτες (γραμμα¬ 
τείς), επί δύο (2) τουλάχιστον έτη σε έναν ή περισσότε¬ 
ρους βουλευτές, συνεχώς ή διακεκομμένα, μετά την 
έναρξη ισχύος του ν. 1943/1991. Η προθεσμία υποβο¬ 
λής της κατά την παράγραφο 1 αιτήσεως αρχίζει από τη 
δημοσίευση του παρόντος στην Εφημερίδα της Κυβερ¬ 
νήσεως.» 

Δ. 1 .α. Οι προβλεπόμενες στο άρθρο 59 παρ. 1 του Κα¬ 
νονισμού της Βουλής (Μέρος Β'- ΦΕΚ 51 Α'/1997) θέσεις 
του κλάδου ΔΕΙ αυξάνονται κατά είκοσι (20) και του κλά¬ 
δου ΔΕ2 κατά δέκα (10). 

β. Οι προβλεπόμενες στο άρθρο 79 παρ. 6 περίπτωση 
ε' του Κανονισμού της Βουλής (Μέρος Β' - ΦΕΚ 51 Α'/ 
1997) δέκα (10) «επιμελητών αιθούσης» ορίζονται σε 
τριάντα (30) θέσεις «επιμελητών» και μετατρέπονται σε 
θέσεις ιδιωτικού δικαίου αορίστου χρόνου. 

Στην ίδια διάταξη προστίθεται περίπτωση στ' ως εξής: 
«στ. δεκαπέντε (15) θέσεις καθαριστριών. Οι θέσεις αυ¬ 
τές, όπως και οι με στοιχείο γ', οι οποίες αυξάνονται κατά 
δεκαπέντε (15), είναι ιδιωτικού δικαίου αορίστου χρό¬ 
νου.» 

γ. Οι προβλεπόμενες επίσης στο άρθρο 146 παρ. 4 εδά¬ 
φιο δεύτερο του Κανονισμού της Βουλής (Μέρος Β' - 
ΦΕΚ51 Α/1997) θέσειςπτυχιούχωνΑ.Ε.Ι. καιΤ.Ε.Ι. ορίζο¬ 
νται σε δεκαπέντε (15) και μετατρέπονται σε θέσεις ιδιω¬ 
τικού δικαίου αορίστου χρόνου. 

2. Στο τέλος της παρ. 7 του άρθρου 76 του Κανονισμού 
της Βουλής (Μέρος Β' - ΦΕΚ 51 Α'/1997) προστίθεται εδά¬ 
φιο ως εξής: 

«Το αυτό ισχύει και για τα γραφεία των περιπτώσεων Ε', 
ΣΤ', και Ζ'της παρ. 1 του άρθρου 30 του παρόντος.» 

3. Στην παράγραφο 2 του άρθρου 89 του Κανονισμού 
της Βουλής (Μέρος Β' - ΦΕΚ 51 Α'/1997) η εντός παρεν- 
θέσεως φράση: «εκθέσεις, τελετές ή άλλες έκτακτες εκ¬ 
δηλώσεις της Βουλής» αντικαθίσταται με τη φράση: 
«όπως εκθέσεις, τελετές ή άλλες εκδηλώσεις, δραστη¬ 
ριότητες ή εργασίες της Βουλής». 

4. Οι διατάξεις του άρθρου 105 του Κανονισμού της 
Βουλής (Μέρος Β' - ΦΕΚ 51 Α'/1997), όπως τροποποιήθη¬ 
καν, εφαρμόζονται αναλόγως και για το προσωπικό, που 
έχει αποσπασθεί και υπηρετεί σε θέσεις προβλεπόμενες 
από τον Κανονισμό και τους ειδικούς εσωτερικούς κανο¬ 
νισμούς. Εφαρμόζονται επίσης αναλόγως οι διατάξεις 
αυτές και για τους μετακλητούς υπαλλήλους της Γ περιό¬ 
δου της Βουλής, εφόσον έχουν συμπληρώσει ή συμπλη¬ 
ρώσουν διετή τουλάχιστον υπηρεσία και ανεξαρτήτως 
χρόνου υπηρεσίας εφόσον θα υπηρετούν κατά τη λήξη 
των εργασιών της. Κατ’ εξαίρεση, οι κατά τα ανωτέρω με¬ 
τατασσόμενοι ή διοριζόμενοι εντάσσονται σε συνιστώμε- 
νες αναλόγως των προσόντων τους προσωποπαγείς θέ¬ 
σεις αντίστοιχων κλάδων, ύστερα από αίτησή τους που 
υποβάλλεται το αργότερο μέχρι τη συμπλήρωση τριών 
(3) μηνών από τη λήξη των εργασιών της βουλευτικής πε¬ 
ριόδου. 

5. Στο άρθρο 141 παρ. 1 του Κανονισμού της Βουλής 
(Μέρος Β' - ΦΕΚ 51 Α'/1997) μετά τις λέξεις: «των σκοπών 
της Βουλής» προστίθενται τα εξής: «μεταξύ των οποίων 
είναι και η διευκόλυνση των βουλευτών στην άσκηση του 
κοινοβουλευτικού τους έργου και στην εκπλήρωση της 
αποστολής τους εν γένει». 


Ε. 1. Στο «Κεφάλαιο ΙΑ' - ειδικές διατάξεις» του Κανονι¬ 
σμού της Βουλής (Μέρος Β' - ΦΕΚ 51 Α'/1997) προστίθε¬ 
ται άρθρο 92Α που έχει ως εξής: 

«Άρθρο 92Α 

Σύσταση ειδικού λογαριασμού 

Συνιστάται ειδικός λογαριασμός στη Βουλή των Ελλή¬ 
νων. 

Σκοπός του λογαριασμού είναι η κάλυψη γενικά δαπα¬ 
νών που αφορούν στην αρτιότερη λειτουργία του Κοινο¬ 
βουλίου και στην αποτελεσματικότερη εκπλήρωση της 
αποστολής των βουλευτών εν γένει. 

Με κοινή απόφαση του Προέδρου της Βουλής και του 
Υπουργού Οικονομικών καθορίζονται τα έσοδα, η διαδι¬ 
κασία τήρησης, ο έλεγχος του ειδικού λογαριασμού και 
κάθε άλλη σχετική λεπτομέρεια.» 

2. Στο άρθρο 120 του Κανονισμού της Βουλής (Μέρος 
Β' - ΦΕΚ 51 Α /1997) προστίθεται παρ. 4 ως εξής: 

«4. Η διάταξη της παραγράφου 2 του παρόντος άρθρου 
έχει εφαρμογή και για τις πιστώσεις μεταξύ του Προϋπο¬ 
λογισμού της Βουλής και των ειδικών λογαριασμών αυ¬ 
τής, που προβλέπονται από άλλες διατάξεις.» 

3. Οι ανωτέρω διατάξεις, Ε.1 και Ε.2, ισχύουν από την 
ψήφισή τους. 

ΑΡΘΡΟ 15 

Η ισχύς των παρουσών τροποποιήσεων αρχίζει από τη 
δημοσίευσή τους στην Εφημερίδα της Κυβερνήσεως, 
εκτός αν ορίζεται διαφορετικά στις επί μέρους διατά¬ 
ξεις». 

Αθήνα, 18 Δεκεμβρίου 2001 

